Lazar Maksimović pobednik Bogojavljenskog plivanja za Krst časni – Kragujevčani – Najposećeniji portal u Šumadiji\nLazar Maksimović pobednik Bogojavljenskog plivanja za Krst časni\nKragujevčanin Lazar Maksimović pobednik je Bogojavljenskog plivanja za Krst časni koje je danas sedamnaesti put održano na jezeru u Šumaricama. Pobednik, koji je bio i najmlađi učesnik ovogodišnjeg plivanja, osvojio je vitešku titulu „Nosilac Bogojavljenskog krsta Šumadija 2019“ i dobio prelazni krst, koji daruje bratstvo hrama Svete Trojice, A koji ostaje kod njega do sledećeg plivanja. Pored ostalih priložničkih poklona, u trajno vlasništvo dobio je krst, dar stalnog donatora, galerije nakita „Đani“ i vezeni peškir Kola srpskih sestara.\nU skladu sa brojem godina, koje je Hrist doživeo, 33 plivača preplivala su 33 metra do cilja, koji je simbolično predstavljen krstom, položenim na površinu vode. Ovaj stari pravoslavni običaj u jednom periodu je bio zapostavljen, ali je ponovo organizovan 2004. godine, zahvaljujući SVEBOR družini „Šumadija, Kragujevac“, koja je među prvima dobila blagoslov Vladike i ponovo pokrenula ovo nadmetanje. Nakon osnivanja, kao suorganizator, uključila se i Gradska turistička organizacija „Kragujevac“, koja je doprinela popularizaciji i omasovljavanju ove manifestacije. Poslednjih nekoliko godina prijavljuje se po 60 do 70 takmičara, a 33 plivača biraju se izvlačenjem imena, pri čemu se prednost se daje mlađima, koji se do sada nisu takmičili.\nDosadašnji pobednici bili su: Bojan Perić (2004. godine), Nikola Blagojević (2005, 2007. i 2012. godine), Marko Pavlović (2006. godine), Borko Marić (2008, 2013. i 2014. godine), Stevan Krnić (2009, 2015. i 2016. godine), Strahinja Trakić (2010. godine), Marko Simić (2011. godine), Tijana Mirković (2017. godine) kojoj su takmičari viteški prepustili pobedu i Micko Jakovljević (2018. godine), najstariji takmičar, kome je ovo jedanaesto takmičenje. Prva trka na kojoj su plivali pobednici prethodnih lokalnih trka održana je na Savi u Šapcu, a pobednik je bio Kragujevčanin Bojan Perić. U Kragujevcu je ovo takmičenje održano 2007. godine, tako da su plivane dve trke. Na drugom takmičenju Svesrpskog duhovnog jedinstva te godine pobedio je Branko Tobdžić.


Svakodnevne borbe svakog ko nema "filtere" — Wannabe Man\nSvakodnevne borbe svakog ko nema “filtere”\nNedostatak filtera je oblik socijalnog poremećaja, zbog kog se neko ponaša potpuno autentično i iskreno, bez namere da ikog uvredi, povredi ili zabavi, a to se ipak stalno dešava. Možda prepoznajete ovo kod sebe (u nekoj meri), ili kod nekog iz svog društvenog kruga, a do sada niste razumeli o čemu se radi.\nPonekad vam se čini da ste izvor zabave u društvu u kome se nalazite, iako uopšte nemate nikakvu nameru nikoga da zabavljate. Samo pokušavate da uživate u svom piću, ali svi kao da samo čekaju da nešto “lupite” – da nekog nasmejete ili žestoko uvredite (a onda je i to smešno, onima koji nisu meta “uvrede”). Vi naprosto ne možete predvideti kako će neko reagovati na ono što kažete ili učinite, ali svakako vam nije namera da nekog rasplačete, ili zasmejavate.\nLjudi oko vas ne mogu da odrede da li ste ozbiljni ili se šalite, jer tu neposrednost i iskrenost ne umeju nigde da svrstaju. Vi ništa ne krijete i govorite ono što mislite i osećate, a drugi zaključe da se šalite, jer sigurno ne možete ozbiljno izgovarati tako neprikladne stvari. Takođe, svi znaju da vi ne lažete, pa će poverovati svemu što govorite, ili će barem poverovati da ste vi ubeđeni da je to istina.\nVi ste osoba o kojoj drugi govore svojim prijateljima “upoznaćeš jednu neobičnu osobu, urnebesna je”, a vama nije jasno zašto prijatelj vašeg prijatelja, koga ste upravo upoznali, samo gleda u vas, kao da ste neka živuljka u zoološkom vrtu, čekajući da kažete ili učinite nešto ludo i urnebesno.\nNiste u stanju da vodite konvencionalne razgovore i sva pitanja na razgovorima za posao, za vas su zamke u koje upadate, ne shvatajući kako vam se to dogodilo. Kada vas pitaju o vašim slabostima, odjednom se nađete usred priče o nekom ponižavajućem događaju iz srednje škole i jednostavno ne možete da prestanete.\nLakše vam je da komunicirate preko poruka i dopisivanja, jer onda možete da pročitate ono što neko drugi piše i da smislite odgovor, pre nego što vam reči same od sebe krenu u neželjenom pravcu. Ali kada razgovarate sa nekim lično, tu nema pomoći, reči same izlaze, bed nadzora superega.\nKljučne reči blogBrankica Miloševićmagazin za ženemodni magazinSvakodnevne borbe svakog ko nema "filtere"wannabe magazinWannabe magazineŽenski magazin


Parlamentarni izbori na Kosovu | Politika | DW | 12.12.2010\nVećina biračkih mesta za parlamentarne izbore na Kosovu otvorena su jutros u sedam sati i glasanje teče bez problema, saopštila je Centralna izborna komisija Kosova. Vanredne izbore obezbeđuje oko šest hiljada policajaca\nPravo glasa na vanrednim parlamentarnim izborima ima 1.630.636 građana, od kojih će 73.288 glasati prvi put. Prema podacima Centralne izborne komisije Kosova, glasaće se u 746 glasačkih centara sa 2.280 glasačkih mesta.\nNa parlamentarnim izborima učestvuje 29 političkih subjekata, među kojima i osam lista iz srpske zajednice. Srbi imaju deset garantovanih poslaničkih mesta u Skupštini Kosova koja ukupno ima 120 poslanika. Još deset poslaničkih mesta garantovano je pripadnicima ostalih manjinskih zajednica.\nNa severu Kosova jutros je otvoreno 21 biračko mesto na kojima građani sa pravom glasa biraju kandidate za kosovski parlament. Prema rečima portparola Kosovske policije Besima Hotija, glasanje protiče bez problema i na biralištima nije zabeležen nijedan incident.\nJutros u sedam sati na severu Kosova otvoreno je osam statičnih glasačkih mesta, dok su ostala, mobilna, odovorena dva sata kasnije. Na tih 13 mobilnih glasačkih mesta građani će glasati do 16 časova, a na statičnim do 20 časova.\nU severnom delu Kosovske Mitrovice otvorena su tri biračka mesta u sredinama u kojima živi stanovništvo albanske nacionalnosti. U ovom delu Kosova u biračke spiskove upisano je 30.000 građana.\nParlamentarne izbore na Kosovu pratiće 32.021 posmatrača, među njima su 493 predstavnika međunarodnih organizacija. Izbore će posmatrati i 351 predstavnik amabasada akreditovanih na Kosovu i 5.108 posmatrača nevladinih organizacija Kosova.\nParlamentarne izbore na Kosovu, obezbeđivaće oko 6.000 policajaca, saopštila je Glavna komanda policije Kosova. Policija Kosova biće odgovorna za održavanje reda i mira i imaće podršku Euleksa i Kfora, ukoliko proceni da joj je takva pomoć potrebna. "Sve snage bezbednosti su spremne za dan izbora. Euleks i Kfor će biti spremni da podrže policiju ako to bude potrebno", rekao je komandant Kfora Erhard Buler.\nPoslednjih nekoliko dana kosovska policija je pravila konkretne planove za obezbeđenje birališta. "Cilj tog plana je stvaranje mirne i sigurne atmosfere za sve glasače i građane Kosova, zatim održavanje javnog reda i mira i bezbednosne situacije pre, tokom i posle izbornog procesa", kaže se u saopštenju kosovske policije.\nTrajni link https://p.dw.com/p/QWIg


ODRŽAN OKRUGLI STO NA TEMU "HARMONIZACIJA SUDSKE PRAKSE I USAGLAŠAVANJE SA SUDSKOM PRAKSOM EVROPSKOG SUDA ZA LJUDSKA PRAVA U STRAZBURU"\nPotpredsjednik Vlade za politički sistem, unutrašnju i vanjsku politiku i ministar pravde Zoran Pažin govorio je na okruglom stolu na temu "Harmonizacija sudske prakse i usaglašavanje sa sudskom praksom Evropskog suda za ljudska prava u Strazburu".\nObraćajući se prisutnima na temu važnosti poštovanja Evropske konvencije za zaštitu ljudskih prava i osnovnih sloboda, Pažin je istako da je Konvencija do sada najefektivniji i najefikasniji pravni mehanizam za zaštitu ljudskih prava i sloboda. U tom kontekstu, on je naglasio da se Evropska konvencija ne može čitati bez dobrog poznavanja sudske prakse.\nPotpredsjednik je saopštio da presude Evropskog suda za ljudska prava nijesu nikada na štetu države, već da je svaka presuda putokaz državi kako može i mora da upodobi svoj pravni poredak i unaprijedi ga u uskladu sa praksom Evropskog suda. Govoreći o vladavini prava, kao metapravnoj ideji o valjanom pravnom poretku, potpredsjednik je naglasio da vladavina prava podrazumijeva da se pravo smjesti u odgovarajući društveni kontekst i da se to uradi na odgovarajući način.\nIZVOR: Vebsajt Vijesti, 02.10.2017.


Ljajić: "Utakmica protiv Javora jedna od najbitnijih" - Sportske.net\nLjajić: "Utakmica protiv Javora jedna od najbitnijih"\nU okviru 17. kola igraće i Novi Pazar i Javor u subotu od 13 časova, a poraz bi Pazarce doveo u veoma neprijatnu situaciju.\nSL - Derbi u Humskoj, Zvezda u MilanovcuVoša razbila Novi Pazar, navijači Partizana izazvali prekid na ''Karađorđu''?!Lalatović: ''Potrebne su nam pobede, uz navijače je mnogo lakše''Ljajić: ''Da srušimo neprijatnu tradiciju protiv Vojvodine''I to je moguće u Superligi - U dva uzastopna kola, dva puta protiv Partizana!?\nTrener fudbalera Novog Pazara Izet Ljajić rekao je danas da je utakmica protiv ivanjičkog Javora jedna od najbitnijih otkako je taj klub ušao u Super ligu Srbije.\n"Sutrašnji meč je u rangu duela sa Smederavom od pre pet godina, kada kao debitanti u elitnom rangu nismo imali ni bod posle pet kola. Iako se ne živi od jedne utakmice, ova može da nam na neki način odredi budućnost i pokušaćemo da je dobijemo", rekao je Ljajić.\nUoči 17. kola, Javor je deveti na tabeli sa 20 bodova, dok je Novi Pazar na 14. mestu sa 12.\n"Dobro su organizovani, imaju igrače koji dugo igraju u tom klubu, a dobili su i odličnog 'vezistu' Ivana Cvetkovića. Za razliku od nas, u usponu su forme. Pokušali smo da više radimo na psihološkom planu nego na fizičkoj spremi, pošto je prvi deo sezone pri kraju i tu ne može mnogo da se napravi", navao je Ljajić.\nOn je najavio da će najveći adut njegovog tima biti borbenost i dodao da je u ovom trenutku neophodno jedinstvo igrača, stručnog štaba, rukovodstva i navijača.\n"Još razmišljam o sastavu, možda nekima i promenim uloge. Pokušaću sve što je u mojoj moći, iako nisam čarobnjak ili vrač. Imam obavezu da pomognem koliko mogu, ne znam da li je to dovoljno, ali imam najiskrenije namere. Svi koji vole klub treba da budu kao jedno i pozivam navijače da dođu i pomognu nam", kazao je Ljajić.\nŠef struke Pazaraca neće računati na duže povređenog Dušana Pantelića i Irfana Vusljanina, koji pauzira zbog preloma ruke. Kao i protiv Vojvodine, za tim ne konkuriše Anid Travančić, koji se gotovo tri sedmice ne pojavljuje na treninzima.\n"Ostali su u pogonu. Žao mi je Vusljanina, mnogo nam znači kao čovek i igrač. Svakodnevno dolazi i pruža podršku. Travančića i dalje nema, on je problem uprave, ali ovo je prilično neozbiljno od njega", ocenio je Ljajić.\nUtakmica između Novog Pazara i Javora igraće se u subotu od 13.00 na Gradskom stadionu.


Rekordne gužve na prelazima - Gorapress.net\nRekordne gužve na prelazima\nGužve na prelazima se nastavljaju. Ovog jutra na Merdaru su višekilometarske kolone i na osnovu podataka kosovskog MUP-a, beleže se rekordna zadržavanja. Gužve su i na Jarinju, kao i na prelazu Mutivode, Bela zemlja i Mučibaba.\nSvi putnici koji su se uputili ka Srbiji preko prelaza Merdare, po podacima kosovskog ministarstva unutrašnjih poslova, čekaće sedam sati u koloni dužoj od dva kilometra.\nZa ulazak na Kosovo, na ovom prelazu, čeka se do sat vremena.\nSvi koji su se uputili ka Srbiji preko prelaza Jarinje čekaće i četiri sata u kilometarskoj koloni, dok se za ulazak ne beleže duža zadržavanja.\nDvočasovna zadržavanja ka Srbiji kosovski MUP beleži na prelazu Bela Zemlja, dok se u suprotnoj traci čeka do 20 minuta.


Čurkin o pitanju Krima u UN\n30. novembar, 07:38\nRusi decidirani: Krim rešen na referendumu 2014. 0 Podeli Podeli na facebook Podeli na twitter Podeli na viber Pošalji na mail\nRusi decidirani: Krim rešen na referendumu 2014.\n12.08.2016. / 09:11\nPitanje statusa Krima u potpunosti je rešeno na referendumu 2014. i ono više nikada neće biti pokrenuto, izjavio je sinoć ruski ambasador pri UN Vitali Čurkin posle sastanka o Krimu koji je održan iz zatvorenih vrata u SB UN.\n"To pitanje više nikada neće biti postavljeno. Krim se ujedinio sa Rusijom pre dve godine posle referenduma koji je tamo održan. Ukupno 93 odsto građana je izrazilo volju da se ujedine sa Ruskom Federacijom i to se tačno i dogodilo", rekao je Čurkin novinarima, preneo je Tass.\nRusija raskida diplomatske odnose sa Ukrajinom?\nMoskva razmatra opcije odgovora na pokušaj ukrajinske obaveštajne službe da organizuje diverzije na Krimu, a među mogućnostima je i raskid diplomatskih odnosa između dve zemlje, piše danas list "Izvestija", pozivajući se na izvor u ruskim spoljnopolitičkim krugovima. "Izvestija" piše da bi Moskva mogla zatvoriti rusku ambasadu u Kijevu i vratiti sve diplomate, preneo je Sputnjik. "Jedna od mogućih opcija oštrog odgovora mogao bi biti raskid diplomatskih odnosa. U Moskvi razmatraju ovu opciju. Ipak, poslednju reč će dati šef države koji će doneti odluku na osnovu sakupljenih podataka", navodi izvor lista.\nČurkin je rekao da je sednica Saveta bezbednosti UN o situaciji na Krimu bila korisna, uprkos tome što je delegacija SAD, kako je rekao, pokušala da stvori neobjektivnu sliku onoga što se dešava u Ukrajini.\nOn je još naveo da se Rusija nada da će Ukrajina pokazati razum i da neće dozvoliti eskalaciju u bilateralnim odnosima.\n"Nadam se da će Ukrajinci imati dovoljno razuma da učine sve da do toga ne dođe", izjavio je Čurkin.\nRuski diplomata je, takođe, istakao da je sednica SB UN o situaciji na Krimu pokušaj Ukrajine da odvuče pažnju međunarodne javnosti od sukoba u Donbasu, koji Kijev ne želi da rešava.\n"Mislim da ova sednica pokazuje činjenicu da je u Kijevu haos. Oni ne znaju šta da rade sa Donjeckom. Minski sporazum je potpuno jasan, ali u Kijevu ne postoji politička volja da ga realizuje, što bi trebalo da urade", istakao je CCurkin.\nČlanice Saveta bezbednosti UN su na zasedanju o situaciji na Krimu pozvale na ispunjenje Minskog sporazuma, a to odgovara stavu Rusije, dodao je Čurkin.\nSavet bezbednosti Ujedinjenih nacija raspravljao je večeras o porastu napetosti na Krimu, nakon što je Rusija optužila Kijev da planira napade na spornom poluostrvu.\nUkrajina, koja je nestalna članica Saveta bezbednosti UN, zatražila je hitne razgovore iza zatvorenih vrata.\nZVECKANJE ORUŽJEM - OPASNA IGRA KIJEVA\nRuska Federalna služba bezbednosti (FSB) saopštila je u sredu da je sprečila teroristički napad na Krimu, koji je, kako se tvrdi, organizovala obaveštajna agencija ukrajinskog Ministarstva odbrane.\nPutin je potom optužio Ukrajinu da je izabrala terorizam umesto mira i da "igra opasnu igru" i pozvao SAD i Evropu da učine konkretne korake da utiču na Ukrajinu da promeni ponašanje.\nPredsednik Ukrajine Petro Porošenko saopštio je danas da želi da direktno razgovara sa Putinom i nekoliko zapadnih lidera, u trenutku kada su pojačane tenzije na relaciji Kijev-Moskva.\nPorošenko je ranije danas izjavio da je naredio da u svim vojnim jedinicama kod Krima i na liniji razdvajanja u Donbasu, borbena gotovost bude podignuta na najviši nivo.\nKrim Rusija vitalij čurkin ukrajina


SEEbiz.eu / Kosovske takse najbolje iskoristili Slovenija, Izrael i Turska\ntakse od 100% Kosovo CEFTA Berat Tači\nKosovske takse najbolje iskoristili Slovenija, Izrael i Turska\nAutor/izvor: SEEbiz / RTV Kosova\nDatum objave: 13.05.2019. - 11:01:31\nPRIŠTINA - Institut GAP je predstavio izveštaj ''Kakav efekat ima taksa od 100 odsto na ekonomiju Kosova''. Nalazi izveštaja pokazuju da se uvoz iz Srbije u roku od pet meseci od uvođenja takse smanjio za 88 odsto, što će reći za 160 miliona evra.\nUvoz iz Bosne i Hercegovine pao je za 83 odsto, odnosno za 24 miliona evra.\nNajveći profit u ovom periodu ostvarili su Slovenija, Izrael i Turska, koji su imali ogroman rast izvoza na Kosovu. Uprkos padu uvoza iz Srbije i Bosne, trgovinski deficit Kosova je u porastu ,stoji u izveštaju ovog instituta.\nUvođenje poreza od 100 odsto na proizvode iz Srbije i Bosne i Hercegovine, nije donelo nikakvu korist Kosovu, rezultati su analize Instituta GAP u Prištini. Berat Tači iz ovog instituta naveo je da na Kosovu nije zabeležen ekonomski rast.\n''GAP je u poslednja dva meseca analizirao ekonomske efekte ovog poreza i neki od efekata odnose se na potrošnju i domaće tržište. Uvođenje ovog poreza nije dobro osmišljeno, jer nije bilo preliminarne analize o tome kakav će biti efekat tog poreza. Podaci ne pokazuju ubrzani rast prerađivačke industrije na Kosovu, bilo u smislu obima proizvodnje ili stvaranja novih radnih mesta. Kosovo nije videlo nikakvu korist od uvođenje poreza od 100 odsto'' , rekako je ispred Instituta GAP, Berat Tači.\nTači je dodao da Kosovo treba da nastoji da ponovo pregovara o CEFTA sporazumu.\n''Kosovo nije prekršilo sporazum CEFTA jer je Srbija ugrozila bezbednost Kosova. Ne možemo se povući iz CEFTA-e kao država jer je ona deo SSP-a. Kosovo bi trebalo da traži ponovno pregovaranje o CEFTA sporazumu sa drugim državama članicama, jer to ne mogu da urade samostalno. Na osnovu svih ovih nalaza, preporučili smo Vladi da pokuša da ponovo pregovara o CEFTA sporazumu, jer uvođenje poreza nije obezbedilo ekonomsku dobit Kosovu'', istakao je Tači.\nBljend Hiseni iz ovog Instituta kaže da je pet meseci nakon uvođenja poreza, uvoz iz Srbije pao za 88% i da je izvoz sa Kosova nastavio da raste. Ono što je zabeleženo jeste i povećanje cena domaćih proizvoda.\n''Ukupni uvoz je nastavio da raste. Još uvek postoje sumnje da proizvodi iz Bosne i Srbije nastavljaju da ulaze na Kosovo preko zemalja u regionu. Istraživanja pokazuju da porez od 100 odsto nije dao nikakvog efekta na izvoz. Ono što je zabeleženo jeste i povećanje cena domaćih proizvoda. Neki od razloga za povećanje cena su smanjenje konkurencije u određenim proizvodima, povećanje troškova sirovina za domaće firme i povećanje troškova transporta i cena uvoznih proizvoda. Glavni profiteri su zemlje koje su povećale uvoz svojih proizvoda na Kosovu, a to su: Slovenija, Izrael, Albanija i Turska'', izjavio je Bljen Hiseni iz Instituta GAP.\nImajući u vidu ove analize, iz Instituta Gap poručuju da bi održavanje takse na duže vreme moglo imati uticaja na povećanje siromaštva na Kosovu zbog rasta cena.\nDa podsetimo, Kosovo je 21. novembra uvelo taksu od 100 odsto na proizvode iz Srbije i Bosne i Hercegovine, koja je još uvek na snazi.


Čubrilović: Društvo i institucije moraju poštovati prava osoba s invaliditetom | NSRS\nČubrilović: Društvo i institucije moraju poštovati prava osoba s invaliditetom\nPredsjednik Narodne skupštine Republike Srpske Nedeljko Čubrilović, povodom 3. decembra – Međunarodnog dana osoba s invaliditetom, izjavio je da cijelo društvo treba da pokaže humanost i spremnost da prihvati osobe sa invaliditetom i omogući im ostvarenje njihovih prava.\nOn je podsjetio da je Bosna i Hercegovina potpisnica Konvencije o pravima osoba sa invaliditetom, čime se obavezala na obrazovanje i zapošljavanje lica sa invaliditetom, ali i na uklanjanje arhitektonskih barijera.\n“Narodna skupština Republike Srpske, nedavnom ugradnjom lifta, otklonila je i posljednje barijere čime je osobama sa invaliditetom omogućen nesmetan pristup svim kancelarijama i salama u Narodnoj skupštini. Takođe, u Službi Narodne skupštine angažovana je jedna visoko obrazovana osoba kojoj invalidska kolica nisu prepreka za predan i kvalitetan rad”, rekao je predsjednik Čubrilović.\nOn je naglasio da bi sve institucije, i republičke i lokalne, morale da otklone fizičke barijere za nesmetano kretanje osoba sa invaliditetom i da pronađu način i zaposle bar po jednu osobu sa invaliditetom, na adekvatno radno mjesto, i tako pokažu da fizički invaliditet nije socijalni i radni hendikep.\n“Kao odgovorno društvo neophodno je da osobama sa invaliditetom otvorimo vrata svih preduzeća, institucija i škola“, izjavio je predsjednik Čubrilović i naglasio da je naša moralna dužnost da osiguramo licima sa invaliditetom da dobiju priliku da učestvuju u svim aspektima života, da imaju pristup obrazovanju, zapošljavanju, zdravstvu, kulturnim sadržajima i svim uslugama koje su na raspolaganju građanima.\n„Naša obaveza je da damo priliku i invalidnim licima da ostvare pravo na zaposlenje i da svojim znanjem i kvalitetima doprinesu razvoju društva. Na taj način pokazali bismo da smo humano i odgovorno društvo, a pomogli bismo i centrima za socijalni rad i drugim institucijama koje izdvajaju određena sredstva za socijalnu pomoć”, rekao je predsjednik Čubrilović.\nPredsjednik Čubrilović je naglasio da će Narodna skupština Republika Srpske, u okviru svoje nadležnosti, nastaviti sa donošenjem pozitivnih zakonskih propisa kako bi poboljšala status osoba sa invaliditetom.


5 frizura koje ćete poželeti da probate ovog proleća (FOTO)\nVreme da skroz promenite svoj izgled!\nDok je prethodnih godina paž bio vodeća frizura i nema koja poznata dama nije skratila svoju dugu kosu do ramena, poznati frizeri savetuju da zaboravite i bob, lob i sve varijatne ove frizure i isprobate sledeće koje vam neće oduzeti mnogo vremena i napora.\nPoznati frizer Orlando Pita nije želeo da stvarno ošiša svoje modele na pisti već im je napravio lažni piksi i to je sjajan način da proverite da li vam stoji kratka kosa. Bilo da se odlučite za lažni ili pravi, ova frizura će ovog proleća i leta biti i te kako popularna i rado viđena baš svuda.\nKardašijanke obožavaju i rado se vraćaju frizuri koja izgleda kao da su upravo izašle iz kade, a frizerka Holi Smit kaže da će ovakav look biti hit tokom prolećne i letnje sezone. Poznati dizajner Džejson Vu je takođe iskoristio ovu frizuru na svojoj reviji, pa su sve manekenke prošetale s mokrom kosom i pokazale koliko je ovakav izgled seksu. Kako biste iskopirale ovu frizuru potrebno je da ipak osušite kosu, stavite masku i pustite da odstoji a potom dodate malo laka za kosu.\nUsudite se da je probate: Ovo je omiljena boja za kosu za proleće 2018. (FOTO)\n5 frizura iz devedesetih koje će biti popularne ove godine\n10 jednostavnih i efektnih frizura za doček Nove godine\nBob sa šiškama: Nina Dobrev ima novu frizuru koja će biti must have ove zime\nBob, piksi i kratki paž: Ove 4 frizure će obeležiti proleće 2017.


Coding Serbia planira okupiti domaće i regionalne programere\nMarko Mudrinić 04. 09. 2013.\nPrva konferencija posvećena softverskom developmentu - Coding Serbia, održaće se u periodu od 17. do 18. oktobra u novosadskom NIS biznis centru. Konferenciju organizuje kompanija Codecentric iz jednog prostog razloga - poslednjih godina u Srbiji beleži se sve veći broj softverskih inžinjera i developera koji uprkos trendovima, ostaju u svojoj rodnoj državi kako bi radili na domaćim i stranim projektima.\nPrva konferencija posvećena softverskom developmentu – Coding Serbia, održaće se u periodu od 17. do 18. oktobra u novosadskom NIS biznis centru. Konferenciju organizuje kompanija Codecentric iz jednog prostog razloga – poslednjih godina u Srbiji beleži se sve veći broj softverskih inžinjera i developera koji uprkos trendovima, ostaju u svojoj rodnoj državi kako bi radili na domaćim i stranim projektima.\nUpravo iz tog razloga, ova kompanija odlučila se na organizovanje konferencije koja bi okupila ljude iz programerske branše sa ciljem daljeg usavršavanja i diskusije o novim trendovima. Tokom dva dana, učesnici konferencije moći će čuju nekoliko domaćih i stranih IT eksperata, autora i inžinjera sa decenijama programerskog iskustva.\nCoding Serbia konferencija nastoji da smanji raskorak između formalnog IT obrazovanja i znanja koje se svakodnevno primenjuje u praksi, kao i da dodatno edukuje sve one koji su zainteresovani da čuju nešto novo o industriji koja je prethodnih godina u ogromnom porastu i čiji se vrhunac tek očekuje.\nViše o samom događaju možete pogledati na zvaničnom sajtu, gde takođe možete videti i spisak govornika. Cene kotizacija uskoro bi trebale da budu objavljene, a najavljen je i specijalan popust za studente koji budu želeli da prisustvuju ovoj konferenciji.


Žan Mone aktivnosti – Erasmus+ Srbija\nŽan Mone aktivnosti u okviru programa Erazmus+ imaju cilj da promovišu izvrsnost u nastavi i istraživanju za oblasti studija Evropske unije širom sveta.\nStudije Evropske unije obuhvataju studije Evrope u celini, sa posebnim naglaskom na proces evropskih integracija, pri čemu uzimaju u obzir spoljašnje i unutrašnje aspekte. One se takođe bave ulogom Evropske unije u globalizovanom svetu i u promovisanju aktivnog evropskog građanstva i dijaloga između ljudi i kultura. Dodatno, Žan Mone akcije nastoje da promovišu vrednosti EU i povećavaju vidljivost onoga za šta se Evropska unija zalaže i u zemljama van njenih granica.\nŽan Mone projektima podstiče se dijalog između akademskog sveta i kreatora evropskih politika.\nPostoje tri osnovna tipa Žan Mone aktivnosti:\nŽan Mone aktivnosti u oblasti visokog obrazovanja.;\nŽan Mone aktivnosti u drugim oblastima obrazovanja i obuka.;\nŽan Mone debate o javnim politikama.\nKo može da učestvuje u Žan Mone aktivnostima namenjenim visokom obrazovanju?\nBilo koja samostalna visokoškolska ustanova iz država članica EU, trećih zemalja pridruženih Programu (ranije poznate kao programske zemlje) ili trećih zemalja koje ne učestvuju punopravno u Programu može učestvovati kao učesnik projekta izuzev Belorusije koja pripada regionu broj 2).\nSve visokoškolske ustanove iz država članica EU i trećih zemalja pridruženih Programu koje učestvuju na Žan Mone projektima u oblasti visokog obrazovanja moraju biti nosioci važeće Erazmus povelje za visoko obrazovanje (Erasmus Charter for Higher Education – ECHE).\nKo može da podnese projektnu prijavu za Žan Mone aktivnosti u oblasti visokog obrazovanja?\nKao podnosilac prijave, odnosno koordinator projekta, može nastupiti bilo koja samostalna visokoškolska ustanova na svetu koja dolazi iz država članica EU, trećih zemalja pridruženih Programu ili trećih zemalja koje ne učestvuju punopravno u Programu može učestvovati kao učesnik projekta (izuzev Belorusije koja pripada regionu broj 2).\nDa li postoje propisana ograničenja po pitanju naučnih oblasti na koje projektne prijave trebaju da se usmere?\nProgram ne propisuje ograničenja po pitanju naučnih oblasti na koje projektne prijave treba da budu usmerene dokle god postoji evropska dimenzija u pogledu ciljeva projekata.\nNa koje vrste projekata se dele Žan Mone aktivnosti u oblasti visokog obrazovanja?\nŽan Mone akcije se dele na tri projekta u oblasti visokog obrazovanja:\nŽan Mone module\nŽan Mone modul je kratki nastavni program (ili kurs) na visokoškolskoj ustanovi u oblasti studija Evropske unije. Trajanje svakog modula je minimum 40 nastavnih sati u jednoj akademskoj godini. Žan Mone modul uključuje teme vezane za Evropsku uniju u nastavni plan i program koji se do tada samo ograničeno bavio ovim pitanjem.\nŽan Mone katedre\nŽan Mone katedra je položaj koji traje tri godine i koji je namenjen univerzitetskim profesorima usmerenim na specijalizaciju u oblasti studija Evropske unije. Ovaj položaj može da drži samo jedan profesor koji mora da održi najmanje 90 nastavnih sati u jednoj akademskoj godini.\nŽan Mone centre izuzetnosti\nŽan Mone centri izuzetnosti objedinjuju kompetencije i znanja eksperata i imaju za cilj razvoj sinergije između različitih disciplina i resursa u okviru evropskih studija, kao i stvaranje zajedničkih međunarodnih aktivnosti i strukturnih veza sa akademskim institucijama u drugim zemljama.\nKoliko traju projekti Žan Mone projekti u oblasti visokog obrazovanja?\nŽan Mone projekti u oblasti visokog obrazovanja (moduli, katedre i centri izvrsnosti) traju tri godine.\nDa li postoje Žan Mone projekti koji su namenjeni i drugim oblastima obrazovanja i obuka?\nJednu od novina u okviru novog Erazmus+ programa predstavljaju i Žan Mone projekti namenjeni drugim oblastima obrazovanja i obuka, osim visokog obrazovanja. Postoje dva tipa Žan Mone projekata, namenjenih oblastima opšteg i stručnog obrazovanja i obuka:\nŽan Mone obuke nastavnika;\nŽan Mone inicijative za .\nViše informacija o ovim tipovima Žan Mone projekata možete da pronađete na ovoj stranici.\nKome su namenjene Žan Mone debate o javnim politikama?\nPostoje dve osnove vrste Žan Mone projekata koje su usmerene na debate o javnim politikama:\nŽan Mone tematske mreže u visokom obrazovanju.\nTematske mreže u visokom obrazovanju su trogodišnji projekti na kojima učestvuje najmanje 12 visokoškolskih ustanova, a koji imaju kao primarni cilj prikupljanje, deljenje, kao i diskusiju među partnerima o nalazima istraživanja, sadržaju kurseva i iskustvima, rezultatima (studije, članci, itd.).\nDodatni cilj tematskih mreža u visokom obrazovanju je da pruže redovne povratne informacije (npr. onlajn bilten) o najnaprednijim i inovativnim praksama u ovoj oblasti, podržavajući i pružajući dodatnu vrednost debati.\nŽan Mone mreže u drugim oblastima obrazovanja i obuka.\nOve mreže su trogodišnji projekti koji podstiču stvaranje i razvoj mreža škola i VET institucija koje imaju za cilj da razmenjuju dobre prakse, razmenjuju iskustva o sadržaju i metodologiji, te izgrađuju znanje u podučavanju evropskih pitanja.\nMreže u drugim oblastima obrazovanja i obuka bi se trebale posebno fokusirati na donošenje činjenica i znanja o EU svojim učenicima na inovativan i kreativan način.\nProjektna prijava se podnosi Izvršnoj agenciji za obrazovanje i kulturu (EACEA) u Briselu.\nKoji je rok za podnošenje projektnih prijava?\nInformacije o roku za podnošenje projektnih prijava u okviru aktuelnog poziva za konkurisanje možete pronaći na našoj stranici Kalendar rokova.\nViše informacija o Žan Mone aktivnostima možete da pronađete u Erazmus+ programskom vodiču na sajtu Evropske komisije.


Basketaši Srbije u četvrtfinalu Evropskog prvenstva – Sport\nReprezentacija Srbije u basketu 3×3 nadigrala je Belgiju a potom poražena od selekcije Ukrajine, ali se kao prvoplasirana u grupi A plasirala u četvrtfinale Evropskog prvenstva koje se održava u Parizu. Suparnik u duelu za polufinale biće im selekcija domaćina Francuske.\nBasketaši Srbije su ubedljivo savladali selekciju Belgije sa 20:12 u prvom meču grupe A i praktično već tom pobedom obezbedili plasman u četvrtfinale kupa.\nTo se i potvrdilo jer su potom poraženi od Ukrajine sa 21:17 ali su zadržali prvo mesto u grupi.\nSrpskoj selekciji, koja igra u sastavu Dejan Majstorović, Miroslav Pašajlić, Aleksandar Ratkov i Mihailo Vasić, suparnici u borbi za polufinale biće tim Francuske koji je nadigrao selekciju Litvanije.\nSrbija je dvostruki uzastopni osvajač ovog takmičenja na kome su 2018. godine bili bolji u finalu od Letonije, a 2019. od Francuske.\nPobednik duela Srbije i Frabcuske sastaće se u polufinalu sa pobednikom utakmice Rusije i Estonije.\nKošarka, Reprezentativna košarka, VestiBasketaši Srbije


Izetbegović pisao Milanoviću: Nadam se da ćemo poboljšati odnose BiH i Hrvatske - Interview.ba\nIzetbegović pisao Milanoviću: Nadam se da ćemo poboljšati odnose BiH i Hrvatske\nPredsjednik Stranke demokratske akcije (SDA) i dopredsjedavajući Doma naroda Parlamentarne skupštine Bosne i Hercegovine Bakir Izetbegović uputio je čestitku novoizabranom predsjedniku Republike Hrvatske Zoranu Milanoviću.\nIzetbegović je Milanoviću zaželio uspjeh u obavljanju funkcije predsjednika, te je naglasio da dobri odnosi BiH i Hrvatske imaju izuzetan značaj, kako za ove dvije zemlje, tako i za cijeli region.\n– Nadam se da ćemo tokom vašeg predsjedničkog mandata biti u prilici da te odnose poboljšamo. U proteklom periodu odnosi između naših dviju država su, nažalost, pogoršani. I sami ste tokom kampanje primijetili da je politika vođena u tom vremenu rezultirala nepotrebnim tenzijama između zvaničnog Zagreba i Sarajeva – napisao je Izetbegović.\nTakve Milanovićeve ocjene, dodaje, ohrabruju i pokazuju političku zrelost, te daju nadu da je poboljšanje odnosa moguće.\n– Cijenim da bi iskren i otvoren dijalog institucija BiH i Hrvatske o svim otvorenim pitanjima, na principima uzajamnog uvažavanja, reciprociteta i poštivanja međunarodnog prava, mogao doprinijeti značajnom popravljanju odnosa dviju država. Taj dijalog je u proteklom periodu izostajao, uprkos nastojanju bosanskohercegovačke strane da do njega dođe. Ubijeđen sam da u institucijama BiH imate partnera za ovaj dijalog – navodi se u pismu.\nIzetbegović istovremeno potcrtava zahvalnost Hrvatskoj na podršci evropskom i NATO putu BiH, te ističe da je taj uzajamni strateški interes, uprkos brojnim izazovima, ostao snažna poveznica između dviju država.\n– Izražavam nadu da će predsjedavanje Hrvatske Evropskom unijom u idućih šest mjeseci doprinijeti intenziviranju eurointegracijskih procesa i obnavljanju kredibilne perspektive širenja EU-a na Balkan, kao našeg zajedničkog cilja – zaključuje Izetbegović.\nRadončić odgovorio na Konakovićeve prozivke\nHasečić: Ono što oni rade, ne bi uradio normalan čovjek


Aleksandar Popović predsednički kandidat DSS u Zrenjaninu – Zrenjanin\nAleksandar Popović predsednički kandidat DSS u Zrenjaninu\n– Izbori za predsednika Republike 2, a verovatno i 16. aprila biće svojevrsan konkurs. Građani treba da razmisle hoće li poverenje pokloniti Aleksandru Vučiću, čoveku koji se osim politikom, ničim drugim nije bavio ili meni, koji imam iskustvo sa Univerziteta, iz Vlade i u privredi, nekom ko nije menjao svoje političke stavove ni prelazio iz stranke u stranku. Politka koju kandidujem je politika samostalne Srbije, koja neće ulaziti u tvorevinu koja je u dubokoj krizi, kao što je Evropska unija i čija vlada će pitanje Kosova iz tela sve slabije Unije preneti u Ujedinjene nacije.\nOvo je, prilikom susreta sa novinarima i simpatizerima, danas u prostorijama ove stranke na Žitnom trgu u Zrenjaninu, izjavio profesor dr Aseksandar Popović, predsednički kandidat Demokratske stranke Srbije.\nPopović je ukazao na lažnu sliku sa kojom vladajuća struktura izlazi pred birače, kada je reč o bruto domaćem proizvodu. Njegov kumulativni rast za pet godna od 3,2 odsto slabiji je 4 puta od makedonskih 14 procenata. U vreme Vlade Vojislava Koštunice rast BDP od 2003. do 2007. godine bio je 34,6 odsto, a prosečna zarada oko 400 evra. U to vreme je bez evra posticaja iz budžeta u našu zemlju došla najveća grinfild investicija – za fabriku limenki kod Beograda, a potpisan je i Energetski sporazum sa Rusijom, kog se sve kasnije Vlade pridržavaju.\nDa li je plata od 500 evra dostižna\n← FINALE KADETSKOG PRVENSTVA VOJVODINE: Klek domaćin turnira u odbojci\nSLIKE DANA: Proleće u vazduhu →


Avionski transport - VAŠE ZADOVOLJSTVO JE NAŠE ISKUSTVO - IK Speditor Transport & Logistics\nAVIONSKI TRANSPORT – VAŠE ZADOVOLJSTVO JE NAŠE ISKUSTVO\nKada je u pitanju avionski transport IK Speditor okuplja veoma iskusne specijaliste koji su orjentisani na potrebe klijenata i koji teže da vas upoznaju kako ne biste morali svaki put da se predstavljate sa vašim brojem u našem sistemu.\nSa kancelarijom na aerodromu Nikola Tesla u Beogradu i velikom mrežom partnera i agenata širom sveta u mogućnosti smo obezbediti veoma efikasna i fleksibilna logistička rešenja u avionskom transportu robe kao i kompletnu uslugu carinjenja prilikom uvoza ili izvoza robe.\nDanas, mnogi špediteri i agenti mogu da obezbede cenu za avionski transport ali ono što nas razlikuje jeste činjenica da mi radimo sa vama na alternativama, fleksibilno, proaktivno, predviđajući probleme unapred. To je sve deo našeg standardnog poslovnog procesa.\nMi vas takođe i savetujemo kako da se izbegnu svi mogući problemi u avionskom transportu robe, kako ne biste preuzimali na sebe ne potrebne rizike i kako biste uštedeli vreme i novac.\nKako IK Speditor obezbeđuje efikasnija i fleksibilnija rešenja:\nU slučajevima kada situacija zahteva, imate mogućnost kontaktirati nas i van radnog vremena\nDeo smo velike mreže agenata širom sveta pokrivajući 190 zemalja sa kancelarijama u preko 700 gradova\nObezbeđujemo uslugu “od vrata do vrata” kako u uvozu tako i u izvozu robe\nNeko je uvek upoznat sa statusom vaše avionske pošiljke i konstantno brine o njoj\nNaš proaktivni pristup i metodi rada orjentisani su na izbegavanje svih ne potrebnih rizika i troškova\nSa kancelarijom na aerodromu Nikola Tesla u Beogradu vašu robu uvek ima ko da dočeka ili isprati\nSvi članovi našeg tima su u toku sa najaktuelnijim dešavanjima, promenama propisa i kontinuirano se usavršavaju\nUvek ćemo vas savetovati kako da robu zapakujete prikladno za avionski transport i kako da se osigurate od mogućih rizika


Pismo zdravstvenim radnicima u vezi sa dodatnim informacijama o rekonstituciji i administraciji Verorab vakcine protiv bjesnila (rabijes, inaktivirani, cijeli virus) - Agencija za lijekove i medicinska sredstva BiH ALMBIH\nSanofi d.o.o. u saradnji sa Agencijom za lijekove i medicinska sredstva Bosne i Hercegovine (ALMBiH) je uputio pismo zdravstvenim radnicima kojim želi da dostavi pojašnjene o instrukcijama za intramuskularnu primjenu VERORAB (vakcina protiv rabijesa, inaktivirana, cijeli virus):\nU skladu sa odobrenim informacijama o lijeku (uputstvom za pacijenta i rezimeom karakteristika proizvoda), VERORAB vakcina se primenjuje intramuskularno. Kod intramuskularne primjene vakcine, dobra ljekarska praksa vakcinacije (nacionalna ili međunarodna), daje preporuke o dužini igle na osnovu uzrasta i težine pacijenta koji se vakciniše.\nPakovanje vakcine VERORAB sadrži bočicu sa liofiliziranom vakcinom i napunjenom injekcionom špricom sa pričvršćenom iglom dužine 16 mm koja sadrži 0,5 mL rastvarača. Ova napunjena šprica sa iglom predviđena je samo za rekonstituciju vakcine. Kada je vakcina rekonstituisana, potrebno je upotrijebiti novu sterilnu špricu i iglu, koji nisu uključeni u pakovanje VERORAB vakcine, za izvlačenje rekonstituisane vakcine i administraciju vakcine pacijentu. Dužinu igle za intramuskularnu primjenu treba prilagoditi pacijentovom uzrastu i težini, u skladu sa dobrom ljekarskom praksom vakcinacije.


Novopazarska policija uhapsila je S.E. (24) iz ovog grada zbog sumnje da je danas u naselju Selakovac automobilom udario ženu i devojčicu koje su prelazile ulicu. Njemu je, zbog sumnje da je počinio teško delo protiv bezbednosti saobraćaja, određeno zadržavanje do 48 sati.\nŽena, za koju se pretpostavlja >> Pročitaj celu vest na sajtu SrbijaDanas.com << da je majka devojčice, je teško povređena, a nakon ukazane pomoći u novopazarskoj Opštoj bolnici transportovana je u Klinički centar u Kragujevcu.\n- Žena je prelazila ulicu sa ćerkom, u blizini pešačkog prelaza kada je na nju silovito naleteo automobil i odbacio je više metara unapred, a devojčicu je takođe okrznuo kao i čoveka koji je prišao da pomogne. Pobegao je sa lica mesta - rekao je očevidac saobraćajne nesreće.\nSandzakPress.net: Ovo je osoba koja je pregazila ženu u Selakovcu\nVečernje novosti: POKOSIO majku sa detetom, obe odletele: Udes u Novom Pazaru, ŽENA U TEŠKOM STANjU, devojčica srećom nepovređena (VIDEO)\nKurir: UZNEMIRUJUĆI SNIMAK! AUTO POKOSIO MAJKU S DETETOM: Mladić pobegao sa mesta nesreće nije ni prikočio!


vojna industrija - Sputnjik Srbija\n20:40 16 April 2021\nMoskva i Ankara su na korak do toga da potpišu nove ugovore o ruskim sistemima PVO S-400 „Trijumf“, koji su postali „jabuka razdora“ u odnosima Turske i njenog NATO saveznika — Amerike. Prema tom ugovoru, Rusija i Turska će zajedno proizvoditi S-400. Ugovor predviđa i predaju tehnologija.\nUkrajinska vojna industrija na svetsko tržište juriša — jednim tenkom!\nPredsednik Ukrajine Vladimir Zelenski šokiran je radom harkovskih preduzeća koja ulaze u strukturu koncerna „Ukroboronproma“, korporacije koja je od strateškog značaja za ekonomiju i bezbednost zemlje.\nIma li Srbija „pancir“ da se odbrani od Amerikanca koji po svetu uvodi sankcije\nSmisao sankcija koje Amerika uvodi zbog nabavke ruskog naoružanja u službi je interesa američkih kompanija.\n„Rafal“ za budućnost: Sprema se evropski borbeni avion — sa samo dve zastave\nFrancuska ne krije da želi da postane lider u razvoju borbenih aviona nove generacije. Ta zemlja je pre godinu dana najavila razvijanje novog evropskog borbenog aviona, u saradnji sa Nemačkom. Sad kreće realizacija.\nVažna ponuda u pismu: Kina oružje uvodi u Evropu — preko Srbije\nEvropa dosad nije bila tržište za kinesku vojnu industriju. Međutim, Srbija bi mogla da postane odskočna daska kineskoj vojnoj industriji, preko koje bi ova mogla da se pojavi na evropskom tržištu. Iako su mnogi elementi moguće vojne saradnje sa Kinom nejasni, zbog nekompatibilnosti razvojnih programa, mogućnosti za saradnju postoje.\nKongres SAD predložio sankcije dobavljačima ruske vojne industrije\nDobavljači ruskog vojno-industrijskog kompleksa mogli bi se suočiti sa sankcijama SAD koje bi trebalo da uvede predsednik ove zemlje, iako su predviđeni i izuzeci.\nZamka izbegnuta: Znaće se čije je srpsko oružje\nPredstavnici sindikata šest srpskih fabrika namenske industrije dobili su obećanje Ministarstva odbrane da će država zadržati najmanje 51 odsto vlasništva u svim fabrikama naoružanja. To je rezultat sastanka koji su predstavnici sindikata imali sa ministrom Aleksandrom Vulinom i njegovim pomoćnicima.\nRusija: Formiran štab za razvoj vojne industrije u uslovima sankcija\nKolegijum Vojnoindustrijske komisije Rusije formirao je operativni štab za obezbeđivanje razvoja vojne industrije i izvršavanja državnog naloga u uslovima mogućeg jačanja američkih sankcija protiv odbrambenih preduzeća u zemlji, izjavio je zamenik premijera Rusije Dmitrij Rogozin.\nPola sveta kupuje rusko naoružanje, ali to nije kraj\nRusko naoružanje je tokom ove godine isporučeno u 59 zemalja, vojnotehnička saradnja postoji sa 80 država, a broj narudžbina se ne smanjuje, izjavio je danas predsednik Rusije Vladimir Putin.\nNovi zakon po kojem će stranim kompanijama biti dozvoljeno ulaganje u srpsku vojnu industriju do 49 posto, u duhu je evropskog zakonodavstva i omogućiće Srbiji da u nju uđe svež kapital, smatra vojni analitičar i član srpskog Parlamenta Miroslav Lazanski.\n„Jastrebovi“ svijaju gnezdo u Vašingtonu\nAmerička vojna industrija slavi. Na čelu države je došao lobista američke industrije, koji je obećao da će je podržavati svim sredstvima, pristalica povećanja vojnog budžeta, modernizacije vojske i razgovora sa drugim državama sa pozicije sile.\nNeiskrena Hilari i nerealni Tramp\nNa spoljnu politiku SAD utiču i Kongres, različite lobističke i interesne grupe, kao i brojni drugi akteri, a sve to pokazuje da spoljna politika SAD ne može mnogo da se promeni samo od volje predsednika, kaže Milan Krstić, asistent na Fakultetu političkih nauka u Beogradu.\nRogozin pozvao ruske odbrambene snage da zamene „mačeve za skenere“\nPotpredsednik vlade Rusije Dmitrij Rogozin izjavio je da je potrebno unaprediti rad preduzeća ruskog vojno-industrijskog kompleksa u pravcu stvaranja savremenih proizvoda i opreme za državnu medicinu, a takođe je imenovao glavne zadatke kojima će se to rešiti.\nUkrajina vrši ispitivanja taktičkih raketa\nOružane snage Ukrajine izvršile su nova ispitivanja rakete taktičke namene, saopštila je pres-služba Saveta nacionalne bezbednosti i odbrane Ukrajine.\nPreporod ruske vojne industrije — ništa bez čvrste ruke (video, foto)\nRuska vojna industrija ove godine oborila je rekord kada je potražnja u pitanju, a glavni razlog za to je značajna uloga države koja je uspela ovaj sektor da revitalizuje, smatraju vojni analitičari. Drugi razlog su same karakteristike ruskog naoružanja koje je primenjivo „sada i odmah“ u slučaju velikih kriza.


Danas je u 16 sati istekao rok za podnošenje kandidatskih listi za Opće izbore 2018. godine. Podsjećamo da je u postupku ovjere političkih subjekata Centralna izborna komisija BiH ovjerila prijave za učešće na izborima za 69 političkih stranaka, 34 nezavisna kandidata i 36 koalicija.\nU skladu sa Uputstvom o rokovima i redosljedu izbornih aktivnosti za Opće izbore u Bosni i Hercegovini koji će se održati 07.10.2018. godine Centralna izborna komisija BiH će u narednim danima vršiti provjeru i ovjeru kandidata i kandidatskih listi. Rok za objavu ovjerenih kandidatskih listi u službenim glasilima i sredstvima javnog informiranja je do 23. augusta.\nZbog interesa javnosti, Centralna izborna komisija BiH obavještava birače sa prebivalištem u Gradu Mostaru da i birači iz Grada Mostara glasaju na Općim izborima 2018. godine i da u vezi s tim, svi birači koji žele glasati iz inostranstva trebaju se prijaviti Centralnoj izbornoj komisiji BiH do 24. jula. Sve potrebne informacije za prijavu kao i obrazac PRP1 dostupni su na web stranici Centralne izborne komisije BiH, www.izbori.ba .


Seminar ŠPS u Budvi o vještinama političke komunikacije | SPS\nSeminar ŠPS u Budvi o vještinama političke komunikacije\nObjavljeno: 23. Decembar 2019.\nSeminar Škole političkih studija, po nazivu “Vještine političke komunikacije” održan je u Budvi u periodu od 20. do 22. decembra 2019. Ovaj modul bio je posvećen političkoj komunikaciji odnosno načinima komunikacije o važnim političkim i društvenim pitanjima između državnih institucija, političkih subjekata, građana I međunarodnih institucija. Tema je prepoznata kao jako važna u našem društvu, uzimajući u obzir izbornu godinu kada predstavljanje određenih ideja I problema može da bude od značajnog uticaja na građane.\nPrvi dan seminara tradicionalno je bio rezervisan za uvodno izlaganje direktora Škole, Borisa Raonića I uvodno predavanje koje je na temu “Političko komuniciranje: od agore do Tvitera” učesnicima održao g. Predrag Zenović, predavač na Humanističkim studijama Univerziteta Donja Gorica.\nDrugi dan seminara bio je rezervisan za predavanja Stajnera Brina, profesora Nansen akademije u Lilehameru (Norveška), o razvoju Nansen dijaloga u bivšoj Jugoslaviji. O komunikaciji sa državnim institucijama učesnicima je govorila Gordana Jovanović, PR Ministarstva javne uprave dok je radionicu posvećenu stereotipima i predrasudama kao preprekama u komunikaciji sa učesnicima XVII generacije održala Ajša Hadžibegović, edukatorka iz oblasti ljudskih prava I transformacije konflikata. Drugi dan seminara zatvoren je predavanjem Marka Kovačevića, savjetnika za medije i komunikacije u Delegaciji EU u Crnoj Gori, na temu “Komunikacija sa EU institucijama”.\nPoslednji dan seminara bio je u znaku predavanja o komunikaciji sa političkim partijama, koje su održali Adel Omeragić, PR Bošnjačke stranke i Mirko Stanić, PR Socijaldemokratske partije (SDP), i predavanja NJ.E. Ivana Ivaniševića, ambasadora Crne Gore u Francuskoj. G. Ivanišević učesnicima je održao predavanje na temu “30 godina od pada Berlinskog zida: početak ili kraj utopije”.


Kontejnerski promet na Novom putu svile nastavlja da raste - Pluton Logistics\nObim prometa na Novom putu svile nastavlja da beleži značajan rast. Ukupan promet kompanije UTLC ERA u prvih 5 meseci ove godine premašio je 274.000 TEU, što je čak 60% procenata više u odnosu na uporedni period godinu ranije. Samo u maju 2021, obim koji je UTLC-ERA realizovao iznosio je rekordnih 61.400 TEU, što je najviši rezultat od osnivanja kompanije.\nRast na ruti Kina-Evropa ukazao je i na potrebu za novim ulaganjima u infrastrukturu. Jedna od značajnih investicija jeste i novi terminal Dostyk TransTerminal na kinesko-kazahstanskoj granici, koji je operativan od početka juna. To je drugi terminal u blizini grada Dostika (Druzhba), a UTLC ERA je tokom jula organizovala prve isporuke preko ove lokacije – 30 kontejnerskih vozova otpremljeno je u pravcu Evrope, piše railfreight.com.\nDostyk TransTerminal je namenjen za pretovar tereta i kontejnera sa uskog na široki kolosek, nakon čega se teret konsoliduje za dalji transport. Osim toga, terminal takođe pruža i mogućnosti skladištenja. Lokaciju je izgradila kompanija Dostik TransTerminal LLP, a njom upravlja PTC Cargo LLP.\nProjektovani kapacitet je 700.000 TEU, što će biti značajna podrška železničkom transportu na Novom putu svile.\nTerminal, koji je još u fazi izgradnje, trenutno ima kapacitet od 160.000 TEU.\nMOŽDA ĆE VAS ZANIMATI: Aleksej Grom, generalni direktor UTLC ERA, intervju za PlutonLogistics\n← Zbog prekida RO-LA servisa više kamiona na autoputu Brener\nRok za EKO-TAKSU 31. jul – Evo koliko ona iznosi i kako se podnosi prijava! →\nOvo je pet NAJDUŽIH železničkih pruga na svetu!


Pešić: Ne postavlja se pitanje želje NBA igrača da igraju za reprezentaciju - | K-013 Portal\nPešić: Ne postavlja se pitanje želje NBA igrača da igraju za reprezentaciju\nSelektor košarkaške reprezentacije Srbije Svetislav Pešić izjavio je danas, posle povratka iz Sjedinjenih Američikih Država, da se ne postavlja pitanje želje svih NBA igrača da igraju za nacionalni tim.\n„Imali smo odlične razgovore sa svim igračima i dobili smo dovoljno informacija kako bismo mogli da posle razgovora sa ostalim kandidatima donesemo definitivnu odluku o planu priprema za junski kvalifikacioni prozor, zatim prozor koji nas očekuje u avgustu i Evropsko prvenstvo u septembru ove godine“, rekao je Pešić za sajt Košarkaškog saveza Srbije.\nSelektor Pešić i direktor nacionalnog tima Dragan Tarlać vratili su se iz SAD gde su posetili srpske košarkaše koji igraju u u NBA ligi.\n„Ne postavlja se pitanje želje svih igrača da učestvuju u predstojećim reprezentativnim akcijama. Iako je ovo vreme završetka regularnog dela lige i početak plej-ofa, vrlo je važno da već sada definišemo plan i program priprema kako bi svi potencijalni kandidati posle naporne sezone mogli da se pripreme i organizuju“, rekao je Pešić.\n„Akcije koje nas očekuju su veoma izazovne i potrebno je da svi budu veoma dobro fizički i mentalno pripremljeni“, istakao je on.\nDirektor muške reprezentacije Srbije Dragan Tarlać je rekao da je boravak u SAD deo redovnih aktivnosti koje će se nastaviti sa drugim igračima, kako u zemlji tako i u inostranstvu.\n„Posetili smo prvo mladog Alekseja Pokuševskog u Oklahomi, bili gosti familije Jokić i proveli nekoliko dana u Denveru, zatim smo se u Atlanti družili sa Bogdanovićem i Bjelicom, da bismo boravak u SAD završili u Dalasu sa Bobanom Marjanovićem“, rekao je Tarlać.\n„Ostvarili smo takođe veoma značajne kontakte sa njihovim trenerima i generalnim menadžerima koji će nam biti od velike pomoći za sve izazove koji nas očekuju u budućnosti“, poručio je Tarlać.\nPrvi izazov za košarkašku reprezentaciju Srbije biće kvalifikacione utakmice za odlazak na Svetsko prvenstvo 2023. godine koje će naš nacionalni tim igrati 30. juna u Letoniji protiv te selekcije, odnosno 3. jula u Srbiji protiv reprezentacije Belgije.\nKrajem avgusta slede prva dva meča u drugoj fazi kvalifikacija za odlazak na Svetsko prvenstvo kada će se tri prvoplasirane ekipe iz Grupe A ukrstiti sa tri najbolje ekipe iz Grupe B gde se su Turska, Grčka, Belorusija i Velika Britanija.\nOdmah zatim, Srbiju očekuje nastup na Evropskom prvenstvu koje se od 1. do 18. septembra igra u Češkoj, Gruziji, Italiji i Nemačkoj.\nKošarkaši Srbije se takmiče u Grupi D čiji će se mečevi igrati u Pragu, a prvi rival izabranicima Svetislava Pešića biće selekcija Holandije, 2. septembra. Ostali protivnici Srbije u Grupi D su Poljska, Češka, Izrael i Finska.\nPANČEVO: Elektrodistribucija odgovorila na navode stanovnika Ulice Cara Lazara


Pogodnosti blockchaina ograničene za maloprodajne banke – Bankar.rs\nHome/BANKE/Pogodnosti blockchaina ograničene za maloprodajne banke\nBANKEEVROPSKE BANKEINOSTRANE BANKEKRIPTOVALUTESLIDERSVE VESTI\nIzveštaj konsultanta za menadžment McKinsey-a sugeriše da maloprodajne banke sporije usvajaju tehnologiju blockchain-a jer se suočavaju sa više izazova u ostvarivanju potencijalnih koristi.\nMeđu glavnim preprekama ka većem usvajanju blockchain-a je teško regulatorno okruženje oko potrošačkog finansiranja i loša reputacija kriptovaluta, kao što je Bitcoin, zbog čega je sektor maloprodajnog bankarstva “nervozan i oprezan” u pogledu bilo kakvih inicijativa vezanih za blockchain, kaže autor Hig Higginson.\nNasuprot tome, svet investicionog bankarstva intenzivno je eksperimentisao sa blockchainom i pokrenuo niz inicijativa oko izdavanja obveznica, trgovanja, trgovinskog finansiranja, privatnog kapitala i distribucije zarada fondova.\nMeđutim, Higginson sugeriše da stalni pritisak na tržište maloprodajnog bankarstva može ohrabriti više banaka da razmotre projekte zasnovane na blockchainu. Potencijalni primeri navedeni u izveštaju uključuju obradu plaćanja uplata, prevenciju prevara i regulatorno izveštavanje.\nMcKinsey procenjuje da bi se više od 4 milijarde dolara moglo uštedeti na troškovima prekograničnog plaćanja usvajanjem tehnologije distribuirane glavne knjige, dok bi se dodatnih 1 milijardu dolara moglo uštedeti u troškovima “dobrodošlice” novim klijentima, a procenjenih 9 milijardi dolara moglo bi se nadoknaditi u sprečavanju prevara.\nMcKinsey sugeriše da bi olakšavanje razmene konvencionalne valute za digitalnu imovinu i stvaranje jasnije regulatorne slike moglo pomoći povećanju prihvatanja.\nbanke Blockchain Blockchain platforma\nMobilna banka "Revolut" u Hrvatskoj za tri meseca stekla više od 20.000 korisnika


Unapređivanje tehničkih kapaciteta Centra za inovacije u Mitrovici - Link kosovo\nNaša organizacija je bila suočena sa nedostatkom održivosti u pogledu tehničke opreme. Od samog osnivanja Centra za inovacije Mitrovica svu potrebnu opremu obezbedio je STIKK (Nacionalni IT klaster Kosova), već korišćene, ali još uvek funkcionalne laptop računare. Sada smo suočeni sa problemom koji se pojavio jer su ovi laptop računari zastareli i ne mogu da izvode i podržavaju različite zahtevne i ažurirane programe koji su od suštinskog značaja za dalji razvoj obuka i povećanje kapaciteta Centra za inovacije Mitrovica. U okviru ovog predloga projekta, LINK je tražio finansijsku podršku za kupovinu informatičke opreme potrebne za dalje održavanje neformalnih obrazovnih aktivnosti i obezbeđivanje održivosti Centra za inovacije Mitrovica.\nKao podršku kroz ovaj projekat opremili smo centar sa 8 dodatnih laptopova koji će u budućnosti koristiti polaznicima obuka u oblasti IT-a. Takođe dva laptopa izvanrednih performansi su nam pomogla u dizajnu finalnog modela zaštitnih vizira koje smo donirali zdravstvenim radnicima u našem regionu.\nOvaj projekat je podržan od strane Nemačke ambasade na Kosovu.


Lil se razgoropadio pred duel sa Milanom! - Povezane vesti - Naslovi.net\nLil se razgoropadio pred duel sa Milanom!\nUbedljiva pobeda domaćeg tima i odlična uvertira za predstojeći duel na evropskoj sceni. U utakmici 11. kola francuske Lige 1, Lil je na svom terenu večeras ubedljivo savladao ekipu Lorijena rezultatom 4:0 i tako se primakao vodećem PSŽ-u na tabeli… »\nLevi bek reprezentacije Srbije Filip Mladenović nastavio je sa sjajnim partijama. Legija iz Varšave pobedila je Krakoviju u gostima – 1:0 (0:0), u meču 10. kola poljske Ekstraklase. Pobedonosni gol postigao je upravo Filip Mladenović u 51. minutu. U… »\nFilip Mladenović dominira, dao je gol za pobedu Legije VIDEO\nFudbaleri Legije iz Varšava pobedili su Krakoviju sa 1:0, a jedini gol na utakmici postigao je naš Filip Mladenović. U vrhunskoj je formi reprezentativni levi bek Srbije, spakovao je tri asistencije Luki Joviću uz gol Rusima, a sada je u istom ritmu… »\nVreme je za dobar transfer... Vreme je za dobar transfer... Tri asistencije i gol za reprezentaciju Srbije tokom novembarskog ciklusa nisu bile slučajnost. Filip Mladenović igra u formi života, a to je posle nastupa u dresu "orlova" potvrdio i na… »\nNapadač Partizana Filip Holender na meču protiv Proletera prošao je put od tragičara do junaka. Mađarski reprezentativac, rođen u Kragujevcu, promašio je penal posle sat vremena igre u Humskoj, a onda u 91. minutu golom doneo trijumf crno-belima od… »\nDan posle – Holender nakon pogotka kojim je ‘presudio’ proleteru: Žao mi je što nisam igrao u derbiju, ali biće ih…\nFilip Holender je došao kao pojačanje u napadu, ali ga je povreda koju je zadobio tokom reprezentativne pauze sa nacionalnom selekcijom Mađarske sprečila da debituje na Večitom derbiju. Za tri nedelje koliko je proveo u dresu crno-belih pokazao je da… »\nHolender: Promašen penal moraš da zaboraviš i nastaviš dalje\nBEOGRAD: Fudbaler Partizana Filip Holender izjavio je da je srećan zbog postignutog gola u pobedi svog tima protiv Proletera. Izabranici Aleksandra Stanojevića juče su u 15. kolu Superlige protiv Proletera slavili 1:0, a strelac jedinog gola bio je… »\nDobra igra, konačno je probio led. Filip Holender je junak Partizana, a vrlo lako je mogao da bude najveći tragičar. Sve se vrtelo oko njega juče u meču sa Proleterom, napravljen je penal nad njim, potom ga je sam izveo, pogodio je golmana, a onda je… »\nMađarski internacionalac zadovoljan. Došao je kao veliko pojačanje u napadu, ali povreda koju je zadobio tokom reprezentativne pauze sa nacionalnom selekcijom Mađarske sprečila je Filipa Holendera da debituje već na večitom derbiju. Za tri nedelje… »\nFudbaler Partizana Filip Holender izjavio je da je srećan zbog postignutog gola u pobedi svog tima protiv Proletera. Izabranici Aleksandra Stanojevića juče su u 15. kolu Superlige protiv Proletera slavili 1:0, a strelac jedinog gola bio je Holender u… »\nFUDBALER Partizana Filip Holender izjavio je da je srećan zbog postignutog gola u pobedi svog tima protiv Proletera. Izabranici Aleksandra Stanojevića slavili su u 15. kolu Superlige protiv Proletera sa 1:0, a strelac jedinog gola bio je Holender u 91… »\nHeroj Partizana: Zaboravio penal i verovao da ću dati gol\nMogao je da bude tragičar, ali je na kraju Filip Holender bio heroj Partizana u pobedi nad Proleterom (1:0) u 15. kolu Superlige. Mađarski reprezentativac je u 91. minutu postigao jedini gol na meču u Humskoj, čime je ekipa došla do tri bitna boda… »\nFilip Holender je odlično počeo svoju karijeru u Partizanu. Filip Holender je odlično počeo svoju karijeru u Partizanu. Rođeni Kragujevčanin i reprezentativac Mađarske Filip Holender stigao je u Partizan u smiraj prelaznog roka. Već na prvim… »\nFudbaleri Partizana pobedili su danas na svom terenu ekipu Proletera sa 1:0, u utakmici 15. kola Super lige Srbije. Jedini gol na meču postigao je Filip Holender u 91. minutu. Isti igrač je pola sata ranije imao veliku priliku da donese prednost… »\nRTS pre 15 minutajoš 73 povezane\nKurir pre 14 minutajoš 14 povezanih


Vikendom zabrana kretnja od 15 časova do 5 časova ujutru - GEM info\n28. marta 2020. Marija Dragutinović 1 Comment Mere samoizolacije, Vlada Srbije, Zabrana kretanja\nIzolacija automatski nastavlja da teče j0š dve nedelje svima koji su Svi pri ulasku u zemlju dobili usmeno ili pismeno rešenje o kućnoj samoizolaciji u trajanju od dve nedelje. Svi građani i stranci sa boravišnom dozvolom, bez izuzetka, u obavezi su da poštuju produženi rok kućne samoizolacije.U narednom periodu nadležni organi će redovno proveravati da li se ova odluka poštuje.\nIzmenjeno je vreme trajanja zabrane kretanja za dane vikenda. Zabrana kretanja vikendom je od 15 časova do 5 časova ujutru. Radnim danama zabrana kretanja za mlađe od 65 godina je i dalje e od 5 časova ujutru do 17 časova. Najstariji sugrađani imaju dozvolu kretanja nedeljom između 3 i 8 časova ujutru, u cilju kupovine namirnica.\nVlada Srbije odlučila je da povuče odliku o dozvoljenoj šetnji kućnih ljubimaca. U periodu od 20h do 21h bila je dozvoljena šetnja kućnih ljubimaca u trajanju od 20 minuta. Odlučeno je da se sve pijace, na otvorenom i zatvorenom prostoru, zatvore do daljeg.\nShare the post "Vikendom zabrana kretnja od 15 časova do 5 časova ujutru"\n← U Srbiji zaraženo 659 pacijenata\nDnevni izveštaj o epidemiološkoj situaciji u Lazarevcu 29.03.2020. godine →\nKomentar na vest “Vikendom zabrana kretnja od 15 časova do 5 časova ujutru”\n29. marta 2020. at 08:51\nKada je već situacija takva, zašto se pritiskaju ljudi koji mogu da rade od kuće da idu na posao i zašto se na tom istom poslu pretpostavljeni ponašaju kao da se ništa ne dešava bitno u Srbiji i da je sve jedna velika laž? Zašto se ponižavaju ljudi koji u ovim trenucima brinu o svom zdravlju i zdravlju svoje porodice i ako već rade zahtevaju osnovnu zaštitu:masku i rukavice?


Liste želja đaka 4. jula - Glas Zaječara\nHome Društvo Liste želja đaka 4. jula\n4. jula biće objavljene zvanične liste želja i tada će učenici moći da ih provere na sajtu www.upis.mpn.gov.rs i to samo uz šifru učenika. Prema kalendaru Ministarstva prosvete, u nedelju 7. jula biće objavljen raspored učenika po školama i objavljivanje preostalih slobodnih mesta po školama.\nSledeća dva dana svršeni osnovci upisivaće se u srednje škole, čime se i zvanično završava prvi upisni krug.\nPored bodova koje su učenici stekli na osnovu uspeha u osnovnoj školi i poena osvojenih na završnom ispitu, postoje i dodatni poeni sa takmičenja.\nOve bodove pri upisu u srednje škole ne dobijaju svi đaci koji su na republičkim i međunarodnim takmičenjima u osmom razredu osvojili prvu, drugu i treću nagradu, već samo oni koji su na rang-listi postigli tri najbolja rezultata, pišu Novosti.\nPrethodni tekstDžim Morison-“Postoje stvari koje su spoznate i one koje nisu. Između njih stoje vrata”\nNaredni tekstOrganizovana akcija dobrovoljnog davanja krvi


Predsednik Tramp na sastanku sa članovima svog kabineta u Beloj kući u Vašingtonu 18. jula 2018.\nPredsednik Tramp izjavio je da ne veruje da Rusija nastavlja da vrši sajber-napade na SAD, što je u direktnoj suprotnosti sa prošlonedeljnom procenom Dena Koutsa, direktora nacionalnih obaveštajnih službi.\nTramp je na sastanku svog kabineta odmahnuo glavom i rekao “ne”, na pitanje da li Rusija i dalje pokušava da se umeša u američke izbore. Kouts je prošle nedelje u Vašingtonu izjavio da je digitalna infrastructura koja služi zemlji “bukvalno pod napadom” i izdvojio Rusiju kao “najagresivniji strani faktor bez ikakve sumnje.”\nRepublikanski senator Lindzi Grejem odmah je ukazao na veliki jaz između Trampovih i Koutsovih gledišta o Rusiji, rekavši: “VELIKI nesklad između izjave predsednika Trampa i upozorenja šefa obaveštajnih službi Koutsa. Imperativ je da jasno ustanovimo šta se događa kako bismo mogli da se pripremimo I zaštitimo uoči izbora 2018. Moje lično mišljenje – Rusi to ponovo rade.”\nTramp je novinarima rekao da nijedan predsednik nikada nije bio tako strog prema Rusiji kao on. Prethodno je u seriji ranih jutarnjih tvitova ponovo hvalio svoj nastup na samitu sa predsednikom Putinom, ocenjujući da kritičari njegovog nastupa u Helsinkiju boluju od “sindroma poremećaja od Trampa.”\n“Neki MRZE činjenicu da se dobro slažem sa ruskim predsednikom Putinom. Radije bi da zarate nego da vide ovo.”\n"Mnogim se ljudima na visokom nivou u obaveštajnim agencijama dopala moja pres konferencija u Helsinkiju", rekao je Tramp. "Putin i ja smo razgovarali o mnogim važnim pitanjima na ranijem sastanku. Dobro smo se slagali što je smetalo mnogima koji su negativni i želeli da vide boks meč. Veliki rezultati će uslediti!".


PREMIJER VUČIĆ PRED DILEMOM: Podržati ili ne Tomislava Nikolića za još jedan PREDSEDNIČKI MANDAT ( INFO) | DNEVNE\nHoće li premijer i lider SNS Aleksandar Vučić podržati Tomislava Nikolića u trci za još jedan predsednički mandat – ključno je pitanje pred predsedničke izbore koji će se održati sledeće godine.\nVisoki funkcioner SNS i predsednik Vlade Vojvodine Igor Mirović kaže za “Blic” da će razgovori o predsedničkom kandidatu početi unutar stranke početi početkom sledeće godine.\n– To je čisto stranačka stvar koja zahteva obimnu analizu, a ona će uslediti odmah nakon Nove godine. Hoće li Aleksandar Vučić podržati Tomislava Nikolića, zavisi od procene jednog i drugog, njihovog razgovora, vizija. Nije zahvalno da se mi time bavimo – navodi Mirović, i dodaje da do sada o tome nije bilo reči.\nPoslednja istraživanja Nove srpske političke misli koje je “Blic” juče objavio pokazuju da Nikolić samo uz Vučićevu nedvosmislenu i direktnu podršku može da obezbedi novih pet godina u fotelji na Andrićevom vencu. Premijer se, međutim, ne izjašnjava. Ranije je rekao da će ime svog kandidata saopštiti javnosti 25 dana uoči izbora.\nIpak, jedna od poslednjih Nikolićevih izjava mogla bi da se tumači kao da je dogovor između bivšeg i aktuelnog lidera SNS postignut. Prilikom jednog događaja na kojem su se pojavili zajedno Vučić i Nikolić, na pitanje novinara zašto to ne čine češće, predsednik Srbije je nedavno rekao:\n– Pojavićemo se i sutra zajedno. Ako zaista treba da se pojavljujemo češće zajedno, sad vam obećavam – od danas ćemo se pojavljivati češće zajedno – rekao je on.\nNi posle toga susreti nisu intenzivirani, bar ne kada je reč o onim javnosti poznatima. Ipak, Nikolićeva izjava zvučala je prilično samouvereno.\nŠta će uraditi Vučić i kakve su posledice?\nU slučaju da ne podrži Nikolića, postoje dva scenarija, tvrdi izvršni direktor Cesida Bojan Klačar. Prvi je, kaže, da se Nikolić kandiduje bez podrške. Drugi, da se njih dvojica dogovore, da se Nikolić politički penzioniše i ne talasa u javnosti.\n– U prvom slučaju to može da dovede do ozbiljnih posledica po SNS, jer tamo je dosta ljudi koji i dalje imaju simpatiju prema Nikoliću, a slično je i sa biračkim telom. Ako dođe do drugog scenarija, i to se objasni višim interesom, a Nikolić to manje ili više dobro prihvati, onda sve može da prođe bez većih posledica po SNS i državu – navodi Klačar za “Blic”. On objašnjava i da bi Nikolićeva kandidatura bez Vučićeve podrške značila prisustvo pojačanog ruskog faktora u kampanji, budući da bismo onda imali tri izrazito proruska kandidata – Vojislava Šešelja, Boška Obradovića i Nikolića.\nUkoliko Vučić da podršku Nikoliću, ne bi trebalo da bude problema da ovaj osvoji novi mandat.\n– Aktuelni predsednik će u tom slučaju biti najozbiljniji kandidat. Pritom, ne mislim na Vučićevu mlaku podršku, već na čvrstu – u stranačkom smislu, infrastrukturnom i, konačno, ličnom u vidu prisustva na mitinzima – zaključuje Klačar.\nVučić: O tom potom\nNa pitanje hoće li podržati Tomislava Nikolića, Vučić je juče odgovorio “o tom potom” i naglasio da nije vreme za predsedničke izbore, već za važne projekte. On nije precizno odgovorio ni kada će doneti odluku o kandidatu, ali je izjavio da nije razmišljao da se lično kandiduje i da “nije voljan za tako nešto”. On je rekao da je ponosan na vredan rad Vlade.\nMihajlovićeva i Selaković zaostaju\nBrojna istraživanja su do sada rađena po pitanju potencijalnih kandidata. Sva su pokazala da je Aleksandar Vučić ubedljivo najpopularniji političar u zemlji. Kada je reč o SNS, visok rejting ima još samo Nikolić, dok osetno zaostaju Zorana Mihajlović, Jorgovanka Tabaković i Nikola Selaković.


Raspisan novi tender za prečišćavanje pitke vode u Zrenjaninu | Energetski portal Srbije\nRaspisan novi tender za prečišćavanje pitke vode u Zrenjaninu\n22.12. 2014 Srbija\nDirektor JKP „Vodovod i kanalizacija“ iz Zrenjanina gospodin Goran Tajdić krajem prošle nedelje je izjavio da je završena tenderska dokumentacija za javnu nabavku usluge prečišćavanje pitke vode za grad Zrenjanin. On je dodao da se može smatrati da je raspisan tender za prečišćavanje pitke vode u Zrenjaninu.\nPodsetimo, Republička komisija za zaštitu prava u postupcima javnih nabavki u petak 12. decembra 2014. godine izdala je saopštenje da je poništila tender za prečišćavanje pitke vode za grad Zrenjanin. U saopštenju se navodi da je odluka o poništenju tendera doneta početkom decembra kada su upućeni prigovori na tender zbog povrede prava potrošača. Tender za prečišćavanje pitke vode za grad Zrenjanin raspisan je u septembru 2014. godine, a rok za prijavu bio je 3. oktobar 2014. godine.\nPrema Elaboratu o utvrđivanju modela sprovođenja javne nabavke u postupku obezbeđenja pijaće vode u gradu Zrenjaninu koji je usvojen 25. aprila ove godine predviđeno je da isporuka pijaće vode počne u roku od 8 meseci od dana potpisivanja ugovora. Takođe, svi tehnički, fiksni i operativni troškovi koji proizilaze iz procesa usaglašavanja parametara kvaliteta pijaće vode srpskog sa evropskim zakonodavstvom, padaju na teret ponuđača i isti su za sve vreme trajanja ugovora.\nKvalitet pijaće vode mora da odgovara Pravilniku o higijenskoj ispravnosti vode za piće Republike Srbije, a grad Zrenjanin samo otkupljuje usluge prečišćavanja vode i nema obavezu kupovanja opreme.


Otvorena izložba Kosmički ritmovi u Balkanu\nTanjug 1. oktobra 2021. 07:33\nBEOGRAD – Izložba „Kosmički ritmovi“ crnogorske vizuelne umetnice Milene Mijović Durutović, koja se predstavlja sa svojim plavim monohromatskim instalacijma i slikama, otvorena je u četvrtak i trajaće do 21. oktobra u bioskopu „Balkan“ u Beogradu.\nNa otvaranju Mijović Durutović je rekla agenciji Tanjug da je naziv izložbe „Kosmički ritmovi“ došao iz njenog petogodišnjeg bavljenja prirodnim pigmentima i materijalima, poštovanja prirodnih procesa i „stvari okolo koje su moćnije od svih nas“.\nUmetnica je rekla da u predstavljenim radovima prevladava plava boja zato što je pigment koji koristi „bio dovoljan u tom trenutku, zračio je, davao je mistiku i dubinu, bio je bezvremenski i sve u u odnosu na njega nekako je bilo nepotrebno“.\nIzložbu „Kosmički ritmovi“ čine tri celine, predstavljene na tri sprata „Balkana“: serija slika „Tragovi“, radovi iz ciklusa „Dubine“ i sama instalacija „Vibracije“ ili „Kosmički ritmovi“.\nTeoretičarka i istoričarka umetnosti Maša Vlaović navela je u opisu rada Mijović Durutović da se njeno korištenjem intenzivne, izrazito plave boje „može protumačiti kao pokušaj da posmatrača oslobodi od procesa mišljenja i da ga uroni u beskrajno plavo prostranstvo i kosmičke ritmove“.\nIzložba „Kosmički ritmovi” Mijović Durutović održava se u organizaciji Fondacije Saša Marčeta i uz saradnju sa Centrom za savremenu umjetnost Crne Gore.


VGT proglašen glavnim problemom tržišta osiguranja RS |\nVGT proglašen glavnim problemom tržišta osiguranja RS\nBANJALUKA – Filijala “VGT osiguranja” u Republici Srpskoj predstavlja glavni problem u primjeni potpisanog Sporazuma o primjena premijskog sistema u osiguravajućim društvima, posebno u banjalučkoj regiji, zaključeno je na sjednici Skupštine društava za osiguranje pri Privrednoj komori RS.\nSkupština društava za osiguranje pozvala je Agenciju za osiguranja RS da javno objavi rezultate kontrole tog društva, koje ne poštuje ni elementarne principe sistema “bonus – malus”, saopšteno je iz Privredne komore RS.\n“Ovo društvo ima neuobičajen tržišni rast, isključivo zahvaljujući damping cijenama i činjenici da tehničke preglede obavlja bez vozila u opštini Oštra Luka, koja je od Banjaluke udaljena oko 90 kilometara”, navode u Privrednoj komori.\nOni upozoravaju javnost i osiguranike da “ne nasjedaju na obmane kroz dampiranje cijena”, navodeći da ih to može dovesti u probleme kada dođu u situaciju da ostvare svoje pravo na naknadu štete.\n“S ciljem sređivanja stanja u sektoru osiguranja, Skupština je informisana o kontrolnim aktivnostima iz svih relevantnih institucija i konstatovano je da se `točak pokrenuo`, te je izražena nada da će širokom društvenom akcijom i problem uređenja tržišta osiguranja uskoro biti riješen“, dodaje se u saopštenju.\nNa sjednici je raspravljano i o pokretanju inicijative o izmjeni određenih pravilnika Agencije za osiguranje RS, primjeni jedinstvenog ugovora za zastupanje u osiguranju od 1. aprila ove godine, te o pokretanju rasprave u Udruženju o izmjenama i dopunama zakonskih rješenja u okviru Zakona o društvima za osiguranje i Zakona o bezbjednosti saobraćaja.\nNa sjednici Skupštine društava za osiguranje danas je formirano šest stručnih odbora Udruženja, koje čine predstavnici većine društava za osiguranja u RS.


Zaštitnik građana pita REM da li se poštuje zabrana Vučićevog spota\nAleksandar Vučić, lider SNS na online skupu u predizbrnoj kampanji\nZaštitnik građana Srbije tražio je od Regulatornog tela za elektronske medije (REM) da ga obavesti da li su emiteri postupili u skladu sa odlukom REM-a od 1. juna da zabrani predizborni spot Srpske napredne stranke (SNS).\nU tom spotu predsednik SNS i predsednik Srbije Aleksandar Vučić priča s devojčicom, a Zaštitnik građana je zbog tog spota sproveo postupak kontrole nad radom REM-a.\nU saopštenju Zaštitnika građana navodi se da je ta institucija, nakon izjašnjenja REM-a o postupku kontrole, poslala Regulatornom telu dodatna pitanja, među kojima je da li su emiteri sproveli zabranu - kako od njenog objavljivanja do formalnog uručenja emiterima, tako i nakon zabrane.\nZaštitnik građana je tražio da ga REM obavesti i da li je utvrđivao "da li su emiteri obratili posebnu pažnju koja je potrebna u slučaju učestvovanja maloletnika u programu", navodi se u saopštenju.\nTakođe, Zaštitnik građana je tražio da ga REM obavesti i da li je preduzeo mere prema pružaocima medijskih usluga i ukoliko jeste, koje mere su preduzete.\nInače, nakon što je predizborni spot Srpske napredne stranke emitovan 29. maja, televizija N1 je dan kasnije iz svog sedišta u Luksemburgu uputila pismo REM-u sa zahtevom da hitno da svoje tumačenje pravilnika u vezi sa spotom Aleksandra Vučića sa detetom.\nIma li bojkota izbora?\nPojedine opozicione stranke i nevladine organizacije koje se bave pravima deteta zatražile su od REM-a da zabrani spot.\nOdluci REM-a da zabrani spot prethodilo je i saopštenje Zaštitnika građana da pokreće postupak nadzora nad tom institucijom, a odluka REM-a doneta je na sednici Saveta tog tela 1. juna.\n„U navedenoj političkoj oglasnoj poruci predsednik Srbije Aleksandar Vučić razgovara sa devojčicom, uzrasta od oko 4 - 5 godina, koja se igra vozićem, kockama i drugim igračkama, što je u suprotnosti sa Pravilnikom o zaštiti maloletnika u oblasti pružanja medijskih usluga“, naveo je REM u saopštenju objavljenom nakon sednice.\nIzbori u Srbiji zakazani su za 21.jun.


utorak, 27 oktobar 2020 23:56\nponedeljak, 10 avgust 2020 20:39\n* Državne mere koje su rezultat mogućnosti naše relativno siromašne zemlje omogućiće da se u Srbiji maksimalno očuva zaposlenost ljudi u privatnom sektoru, ali ne delim optimizam naših zvaničnika da će Srbija izaći iz krize brže od ostatka sveta. Deo smo evropske i svetske ekonomije, pa će i naš oporavak zavisiti od oporavka drugih ekonomija, kaže biznismen Zoran Drakulić u razgovoru za sajt UGS Nezavisnost\nRazgovor vodio: Svetozar Raković\nponedeljak, 11 maj 2020 22:28\nOpština Vrbas: Zamena svetiljki - ušteda u energiji 80 odsto\n* U opštini Vrbas u toku je realizacija projekta zamene javnog osvetljenja, koja se sprovodi kroz model javnog privatnog partnerstva. Zamenom od 2.530 svetiljki, novim LED svetiljkama garantovano je da se ostvari ušteda u potrošnji električne energiji od oko 80 odsto, a ukupni troškovi funkcionisanja sistema javnog osvetljenja će biti smanjeni za oko 12% najmanje odnosno za 20.000 EUR na godišnjem nivou\n- Završetak radova za našu zajednicu doneće kvalitetnije osvetljenje u skladu sa standardom JUSEN 13210, prosečno oko 200 odsto bolju osvetljenost, direktnu finansijsku uštedu u budžetu od oko 12%, veću bezbednost na ulicama i kretanje u saobraćaju, bolju energetsku bezbednost i smanjenje emisije CO2 za oko 4.043,82 tona godišnje, odnosno 24.475,32 tona u periodu trajanja ugovora, kao i poslovanje i ulaganje bez kreditnog zaduženja za našu lokalnu samoupravu. Benefit je i da ugrađena oprema i primenjene mere u celosti postaju vlasništvo grada i to bez ulaganja od strane grada, a najveći deo efekata je besplatno korišćenje u prvih 2-6 meseci, jer se tokom radova sve koristi bez naknade i održavanja - izjavio je predsednik opštine Vrbas Milan Glušac.\nPrivatni partneri Petrol Ljubljana i Smart Energy Investment obezbeđuju100% sredstava za realizaciju investicije, garantuju uštedu uz bankarsku garanciju i vek trajanja LED svetiljki od oko četvrt veka. Zamenom neefikasne javne rasvete obezbeđuje se usklađivanje sa najmodernijim evropskim standardima.\nOpština Vrbas potpisala je Povelju gradonačelnika, kojom su se priključili porodici 6.170 lokalnih samouprava u Evropi i van nje, sa više od 190 miliona stanovnika, koje karakterišu zajednička posvećenost povećanju energetske efikasnosti i smanjenju gasova s efektom staklene bašte. Evropska unija podržava ovakvu vrstu projekata koji doprinose ostvarivanju važnih ciljeva u vezi sa klimom i energijom.\nsubota, 04 april 2020 01:56\nIz Evropske unije sve veća porška apelu Marka Čadeža, predsednika Komorskog investicionog foruma zapadnobalkanske šestorke\n* Posle prošlonedeljnog apela Marka Čadeža, predsednika Komorskog investicionog foruma zapadnobalkanske šestorke, predsednici Evropskog parlamenta i evropskim komesarima za trgovinu i proširenje da se Zapadni Balkan uključi u sisteme zelenih koridora za transport i zajedničke nabavke medicinske i zaštitne opreme, inicijativa da se našem regionu omogući uvoz zaštitne opreme iz Evropske unije bez prethodne autorizacije država članica, dobija sve širu podršku evropskih parlamentaraca\nPismom Filu Hoganu, evropskom komesaru za trgovinu, tim zahtevom obratili su se u petak, 3. aprila i članovi Komiteta za međunarodnu trgovinu na čelu sa Berndom Langeom, predsedavajućim uticajnom odboru Evropskog parlamenta.\nUz razumevanje okolnosti i ciljeva zbog kojih je Evropska komisija donela odluku i stav da ona mora biti privremena, članovi Komiteta za međunarodnu trgovinu ukazuju da vitalni interesi i moralna odgovornost EU ne prestaju na granicama Evropske unije i da u susedstvu postoje važni partneri lancima snabdevanja povezani sa EU i Unija sa njima, kao što je Zapadni Balkan, čije se potrebe moraju uvažiti.\n- Zato što COVID-19 lako prelazi granice, zato naš uspeh u borbi protiv ove bolesti zavisi i od uspeha naših partnera, posebno onih sa kojima delimo granice, predlažemo da se šest zemalja Zapadnog Balkana izuzmu iz odluke o prethodnoj autorizaciji i pozovu da se pridruže mehanizmu zajedničke nabavke zaštitne opreme, kao i akcijama nabavke respiratora i druge medicinske opreme - kaže se u pismu parlamentaraca.\nCOVID19 će, upozorili su članovi Komiteta, ozbiljno uticati na zemlje u razvoju sa slabijim javnim zdravljem koje će još teže izdržati pritiske virusa nego evropski sistemi, zbog čega se mora izbeći da doneta mera negativno utiče na ekonomski najslabije države sveta i na njihove građane.\nPozvali su Komisiju i države članice da imaju na umu da bi opremu trebalo da dobijaju i oni kojima je najviše potrebna, a ne samo oni koji sebi mogu da priušte da plate najvišu cenu i da to hitno omoguće.\n- U trenutku kada su ove odluke bukvalno pitanje života i smrti, moramo da osiguramo da se odluke o odobrenju izvoza donose brzo - apeluju u pismu članovi članovi Komiteta za međunarodnu trgovinu Evropskog parlamenta.\nKomitet za međunarodnu trgovinu Evropskog parlamenta


EU će podržati zelenu transformaciju Srbije sa 8 mil EUR - SRDA\nEU će podržati zelenu transformaciju Srbije sa 8 mil EUR\nAmbasador i šef Delegacije Evropske unije u Republici Srbiji Emanuele Žiofre najavio je danas u zgradi Ujedinjenih nacija u Beogradu da će Evropska unija izdvojiti 8 mil EUR kako bi pomogla Srbiji da pokrene zelenu transformaciju, ublaži efekte klimatskih promena i izgradi privredu i društvo otporne na izmenjene klimatske uslove, saopštio je UNDP.\n– Evropska unija je glavni ekonomski partner Srbije i najveći investitor kada su u pitanju zaštita životne sredine i borba protiv klimatskih promena. Želimo da pomognemo Srbiji da poveća svoje klimatske ambicije i efikasno se izbori sa izazovima koje donose klimatske promene. Sarađivaćemo sa Vladom Srbije, ali i sa privatnim sektorom i organizacijama civilnog društva, jer samo zajedno možemo da dostignemo ovaj cilj – izjavio je Emanuele Žiofre.\nOn je istakao da je cilj Evropske unije da do 2030. godine smanji emisije gasova sa efektom staklene bašte za 55%, kao i da 2050. godine bude prvi ugljenično neutralan kontinent.\nAmbasador i šef Delegacije EU u Republici Srbiji učestvovao je na panel diskusiji “Zelena agenda za Zapadni Balkan posle UN konferencije o klimi u Glazgovu”, na kojoj se govorilo o tome kako da Srbija doprinese usporavanju klimatskih promena, prilagodi se na njihove posledice i kako da sve ove aktivnosti finansira.\nMirjana Špoljarić Eger je istakla da je važno da Srbija što pre poveća svoje Nacionalno utvrđene doprinose za smanjenje emisija gasova sa efektom staklene bašte i pokrene zelenu transformaciju privrede, kako bi mogla da ostane konkurentna na svojim ključnim izvoznim tržištima, otvori nova radna mesta i zaštiti životnu sredinu.\n– Zahvaljujući podršci EU kroz projekat “Zelena agenda za Srbiju”, nadamo se da ćemo uspeti da privučemo više od 50 mil EUR privatnog i javnog kapitala koji će omogućiti Srbiji da smanji potrošnju energije i zagađenje životne sredine, poveća udeo obnovljivih izvora energije i poboljša upravljanje prirodnim resursima i otpadom – dodala je Mirjana Špoljarić Eger.\nU panel diskusiji su učestvovali i ambasador Nemačke u Republici Srbiji Tomas Šib, ambasadorka Velike Britanije u Republici Srbiji Šan Makleod, državni sekretar u Ministarstvu rudarstva i energetike Zoran Lakićević, državna sekretarka u Ministarstvu zaštite životne sredine Jelena Tanasković i šef regionalnog predstavništva Evropske investicione banke za Zapadni Balkan Alesandro Bragonzi.\nCilj projekta “Zelena agenda za Srbiju”, koji će od 2022. godine, uz finansijsku podršku EU, sprovoditi UNDP, u saradnji sa Švedskom agencijom za međunarodni razvoj i saradnju (SIDA) i Evropskom investicionom bankom (EIB), je da pomogne Srbiji da unapredi politike, preduzme konkretne aktivnosti i poveća ulaganja u zelenu transformaciju, posebno u oblastima dekarbonizacije, smanjenja zagađenosti vazduha, vode i zemljišta, cirkularne ekonomije, poljoprivrede i proizvodnje hrane, kao i zaštite biodiverziteta.\ncirkularna ekonomija dekarbonizacija Delegacija EU u Srbiji EIB klimatske promene Ministarstvo zaštite životne sredine SIDA UNDP zagađenje vazduha zagađenje voda zagađenje zemljišta zelena agenda zelena transformacija


Sarajevo odustalo od proslave pred Vječnom vatrom: Autobus sa igračima kružit će gradom – Sport Centar Sarajevo odustalo od proslave pred Vječnom vatrom: Autobus sa igračima kružit će gradom – Sport Centar\nFudbalski klub Sarajevo i ove godine piše historiju. Nakon prošlogodišnjeg uspjeha osvajanja duple titule, Bordo klub je šampion i u sezoni 2019/20. Odbranom titule, Sarajevo sada ima ukupno sedam trofeja.\nUz saglasnost nadležnih institucija, Fudbalski klub Sarajevo će u petak 5. juna organizovati šampionski krug Bordo tima po gradu.\nBordo autobus krenut će sa parkinga ispred stadiona Asim Ferhatović Hase u 20.30 sati, te napraviti krug do Vijećnice vozeći ulicom Obala Kulina bana, te nazad do stadiona kroz ulice Mula Mustafe Bašeskije, Maršala Tita i Alipašinu ulicu.\n“Nažalost, uslijed pandemije koronavirusa nije bilo moguće organizovati uobičajnu proslavu titule u ulici Maršala Tita. Zdravlje navijača i uposlenika FK Sarajevo mora biti prioritet, te pozivamo kompletnu javnost na odgovorno ponašanje i razumijevanje”, saošteno je iz redova šampiona.


Sudski postupci protiv novinara i medija traju dugo\nMilan Filipović / Foto: FoNet, Imre Szabo\nSudski postupci u kojima učestvuju novinari i mediji traju suviše dugo, zahtevi za naknadu štete su neujednačni, zbog čega se stiče utisak da su tendecizoni i predstavljaju dodatni vid pritisaka na medije, izjavio je pravni savetnik Komiteta pravnika za ljudska prava (YUKOM) Milan Filipović.\nNa predstavljanju rezultata analize YUKOM-a “Novinari i mediji na sudu (2015 – 2017)”, Filipović je kazao da je uočeno da procesuiranje postupaka pre svega pred Višim sudom u Beogradu traje dugo, da postoje veliki vremenski razmaci između podnošenja tužbe i pripremnog ročišta, kao i između zakazanih ročišta, što može dovesti do toga da strane u postupku zloupotrebe svoja prava i odugovlače postupke. Prema njegovim rečima, postoje i velike razlike u visini zahteva za naknadu štete, koja se kreće od 100.000 dinara do 2,5 miliona dinara. “Stiče se utisak da su zahtevi tendenciozno postavljeni i nisu zasnovani na objektivnim kriterijumima, što se čini da je dodatan vid pritisaka na novinare. Na to ukazuju i sami novinari”, kazao je Filipović i dodao da tako vođenje postupaka iscrpljuje materijalne resurse novinara i medija, zbog čega u pojedinim slučajevima dolazi do gašenja medija.\nAdvokatica YUKOM-a Kristina Todorović rekla je da su osnovni problemi koji sprečavaju novinare da se na adekvatan način zaštite pred sudom – sudski troškovi i neujednačena sudska praksa, jer se pred nacionalni sudovima pojavljuju situacije da se za isto činjenično stanje donose suprotne odluke. Predstavnik Fondacije za otvoreno društvo Srđan Đurović ocenio je da strah novinarima onemogućava da rade svoj posao i ostvare svoju funkciju u društvu. “Ne radi se samo o pojedinačnim pričama, nego o uvlačenju jedne vrste straha. Ako prepustimo novinarima koji su u strahu da nas informišu, onda se plašim da će izbori, kao praznik demokratije, postati dan žalosti demokratije i da osnovna funkcija novinara u društvu neće biti ostvarena, te da ćemo ostati na formalnoj, ali ne i suštinskoj demokratiji”, kazao je Đurović.\nArežina dobio ponudu za aneks na ugovor kojim je otpuštenRTS pozvao opoziciju na sastanak


DIDS 2016: Živimo Internet… Globalno-Bezbedno-Lokalno | PC Press\nDIDS 2016: Živimo Internet… Globalno-Bezbedno-Lokalno\n29. februar 2016. 19. juli 2017. Ana Maksimović\nOvogodišnja sedma konferencija o Internetu DIDS 2016 biće održana 15. i 16. marta, u Hotelu “Hyatt Regency Beograd”, pod sloganom “Živimo Internet… Globalno – Bezbedno – Lokalno”, a organizator je Fondacija “Registar nacionalnog internet domena Srbije” (RNIDS).\nDIDS 2016 otvoriće Žan-Žak Sael (Jean-Jacques Sahel), potpredsednik ICANN-a za Evropu, organizacije koja i ove godine podržava ovaj skup. U ime domaćina, uvodne reči daće Danko Jevtović, direktor, i Vojislav Rodić, predsednik Upravnog odbora RNIDS-a.\nKao i do sada DIDS je besplatan za sve posetioce, uz obaveznu registraciju zbog ograničenog broja mesta. Registracija posetilaca počinje krajem februara, preko sajta na adresi dids.rs i дидс.срб.\nTagovi: Dan internet domena Srbije, dids 2016, Icann, RNIDS\n← Otvoren 22. YU INFO i 6. internacionalna konferencija ICIST na Kopaoniku\nVip 4G mreža dostupna i u Subotici i Zrenjaninu →


05:07 25 Januar 2021\nItalijanska vlada nada se da će ubediti članice Evropske unije da ukinu sankcije Rusiji, ali ne isključuje mogućnost upotrebe veta ako diplomatija ne uspe, prenosi AP.\nPut bez povratka: Opstaje li EU u životu tokom 2019.\nJednostavno, stvari su otišle na put bez povratka. Ili će EU morati da se redefiniše, ili će se raspasti po šavovima, kaže analitičar Aleksandar Pavić, dajući za pravo italijanskom ministru unutrašnjih poslova Mateu Salviniju.\nBudućnost Evropske unije je rizična i biće određena u toku sledeće godine, smatra ministar unutrašnjih poslova i potpredsednik Vlade Italije Mateo Salvini.\nMada su Evropa i sama evrozona u problemima, a rešenje problema samo se odlaže, italijansko napuštanje evrozone je nešto što je u ovom trenutku nezamislivo. Italija o tome ne bi trebalo ni da razmišlja, smatra ekonomista Ivan Nikolić.\nLider druge najjače stranke u Italiji: EU uništava pravo građana da se nadaju\nLider druge najjače stranke nakon italijanskih parlamentarnih izbora, desničarske Lige Severa Mateo Salvini osudio je Evropsku uniju kao onu koja „uništava“ pravo građana da se nadaju.\nLider „Severne lige“ Mateo Salvini, kojeg u Briselu optužuju za nacionalizam, evroskepticizam i ksenofobiju, ima podršku Silvija Berluskonija u kandidaturi za premijera Italije.


Dodik: Saradnja u interesu Srpske - RTV Doboj\nLider SNSD-a Milorad Dodik rekao je da je SNSD sa PDP-om 1999 potpisao sporazum o principima zajedničkog političkog djelovanja koji predviđa i definiše međusobnu stranačku saradnju u interesu Republike Srpske.\nDodik je na konferenciji za novinare u Banjaluci rekao da je PDP 1999 parlamentarna partija u Srpskoj, s obzirom da u Narodnoj skupštini ima poslanika Slavka Gligorića.\nPredsjednik PDP-a 1999 Siniša Đorđević je rekao da ova partija baštini kohezione politike koje će se voditi u interesu i u korist očuvanja Srpske.\nOn je naveo da su apsurdne opozicione priče, poput SDS-ove, da je Milorad Dodik remetilački, a ne kohezioni faktor na ovim prostorima.\nOn je povodom uvođenja američkih sankcija lideru SNSD-a rekao da u ovom trenutku treba biti uz Milorada Dodika, jer se “na muci poznaju junaci”.\nPotpisivanju sporazuma prisustvovali su potpredsjednik SNSD-a Željka Cvijanović, te poslanik u parlamentu Srpske Slavko Gligorić.\nSporazum je potpisan u prostorijama Sekretarijata SNSD-a.


Udžbenici na bosanskom na čekanju zbog osporavanja identiteta sandžačkih Bošnjaka\nNaslovnica Sjeverni Sandžak Novi Pazar Udžbenici na bosanskom na čekanju zbog osporavanja identiteta sandžačkih Bošnjaka\nZavod za unapređivanje obrazovanja i vaspitanja je sa spiska od 29 naslova koji nedostaju za nastavu na bosanskom jeziku, “zeleno svjetlo” dao je samo za štampanje gramatike za šesti razred.\nO ovom problemu su predstavnici Bošnjačkog nacionalnog vijeća (BNV) u ponedeljak razgovarali sa nadležnima u Ministarstvu prosvjete. Dogovoreno je da se ministarstvo “pisanim putem obratiti veću i iznese svoj stav o pojmovima koji određuju nacionalni i kulturni identitet Bošnjaka kao i o njihovom korišćenju u rukopisima udžbenika koji su u upotrebi u nastavi na bosanskom jeziku. BNV će potom zauzeti stav po ovom pitanju”, navedeno je u saopštenju Bošnjačkog nacionalnog vijeća.\nEleonora Vlahović, rukovodilac Centra za razvoj programa i udžbenika Zavoda za unapređivanje obrazovanja i vaspitanja, u razgovoru za naš list potvrđuje da je Bošnjačko nacionalno vijeće na vreme predalo rukopise udžbenika za sljedeću školsku godinu.\n“Jedan broj rukopisa je odobren, neki su odbijeni, a neke knjige su vraćene na doradu, ali sporni pojmovi su opet upotrebljeni” kaže sagovornica Politike i dodaje da će se rješavanje problema povjeriti “višim instancama”.\nSporni termini, od kojih predstavnici BNV-a ne odustaju, jesu korišćenje naziva Sandžak umjesto Raška oblast, ali i interpretacija pojedinih istorijskih perioda i njihovo vrednovanje.\nPotpredsjednici BNV-a Esad Džudžo i dr. Redžep Škrijelj izjavili su za Politiku da je usaglašavanje stavova o sadržaju udžbenika za bošnjačke đake dugotrajan proces.\nRedžep Škrijelj napominje da je predstavnicima Ministarstva prosvjete sporno to što je u udžbeniku za Prirodu i društvo naslov jedne lekcije glasi “Moj zavičaj – Sandžak”.\n“Sandžak određuje identitet Bošnjaka, on je geografski pojam, nikako odraz težnje za secesionizmom”, ističe Škrijelj i dodaje da namjera autora nije bila da potenciraju razlike koje bi dovodile u pitanje zajedništvo i suživot.\nEsad Džudžo spreman je da brani tezu iz jednog od udžbenika da je Povelja kulina bana napisana bosančicom, dok srpska nauka smatra da je reč o ćirilici i starosrpskom jeziku. Bosansku bogumilsku crkvu autori udžbenika smatraju religijom Bošnjaka pre prihvatanja islama, dok Srpska pravoslavna crkva i srpska nauka bogumile vide kao sektu.\nPredstavnici BNV-a kažu da nije neouobičajeno da različite nacionalne zajednice ne vide na isti način pojedine događaje iz prošlosti, što se odslikava i na njihovo prezentovanje u udžbenicima istorije. Škrijelj to ilustuje primjerom: prema zvaničnoj srpskoj istoriografiji, Sandžak je u Prvom balkanskom ratu oslobođen od osmanlijske vlasti, a prema viđenju iz “suprotnog ugla”, Sandžak je okupiran i podijeljen između Srbije i Crne Gore.\nRazmimoilaženja ima u kada su u pitanju događaji iz novije istorije. Kako kaže Eleonora Vlahović, u jednom od udžbenika, među državnim praznicima našli su se “Dan Sandžaka” i 11. jul “Dan sjećanja na genocid u Srebrenici”. Oba ova datuma obeležavaju se u opštini Novi Pazar, ali se ne nalaze na listi praznika Republike Srbije.\nIpak, većina razloga za vraćanje rukopisa autorima koje je predložilo Bošnjačko nacionalno vijeće tiče se uobičajenih nedostataka, kojih ima i kod drugih priređivača udžbenika, kaže rukovodilac Centra za razvoj programa i udžbenika Zavoda za unapređivanje obrazovanja i vaspitanja.\n“Često se dešava da vratimo rukopis jer sadržaj ne odgovara programu, težina zadataka prevazilazi uzrast, nalozi uz vežbanje su nejasni, a grafička oprema nije adekvatna. Treba imati uvidu da od ukupnog broja rukopisa koji dođu na pregled u Zavod više od polovine bude odbijeno jer nisu u skladu sa standardom kvaliteta. Nedostaju nam kvalitetni autora udžbenika i naša je preporuka da udžbenike pišu timovi u kojima postoje stručnjaci za oblast koja se obrađuje, uz obaveznog psihologa i pedagoga. I nacionalnim manjinama nedostaju kvalitetni autori i to je veliki problem”, objašnjava Eleonora Vlahović.\nBulumbać 23. Marta 2017. At 10:17\n“kvalitetan autor” za vlahovicku je dakle onaj koji namjesto Sandzak pise raska oblast…..e pa takvih kvaliteta sve vam je manje u Bosnjaka…Elhamdulillah


Njemački mediji o oproštajnoj posjeti kancelarke: Balkan će žaliti za Angelom Merkel | Info-ks.net\n13.09.2021 u 12:57\nŠareni bilans u regionu Njemački mediji o oproštajnoj posjeti kancelarke: Balkan će žaliti za Angelom Merkel\n„Merkel na Balkanu zastupa politiku koja postavlja interese njemačke ekonomije i stabilnosti iznad demokratije“, ocjenjuje agencija dpa. List Handelsblat piše da će region ipak žaliti kad Merkel ode u penziju.\n„Na kraju mandata savezna kancelarka putuje u dio Evrope koji je Zapad u poslkednje vrokeme zanemario. Mnogi se pitaju da li je ovu puka oproštajna turneja – ili Merkel hoće više?“, piše u analizi vodeće nkemačke agencije dpa, prenosi Deutsche welle.\nMerkel je u ponedjeljak u bilateralnoj posjeti Beogradu, a nakon toga ide u Tiranu gdje će se sastati sa svim šefovima država ili vlada Zapadnog Balkana.\nZvanični Berlin je naveo da je posjeta posvećena „regionalnoj saradnji“. „To je više nego oprezan opis za brdo problema koje se tokom godina nagomilalo u Srbiji, Albaniji, BiH, Sjevernoj Makedoniji, Crnoj Gori i na Kosovu. Od njemačkih diplomata u regionu se čuje da kancelarka na kraju mandata želi da se više postara o državama Zapadnog Balkana, možda i da postavi par putokaza za iduću njemačku Vladu“, piše dpa.\nIzbori u Njemačkoj su 26. septembra, a poslije njih Angela Merkel ide u odavno najavljenu političku penziju. Posjeta Srbiji i Albaniji je jedno od njenih posljednjih putovanja u inostranstvo.\nDpa dodaje da zvanično Srbija i komšiluk imaju „evropsku perspektivu“, ali da nisu daleko odmakli. „Praktično svuda ima nedostataka – u raznim oblicima: na polju pravne države, stručnosti uprave. Korupcija i nepotizam cvijetaju. Nezavisni mediji i kritičko civilno društvo su pod sve jačim pritiskom. Autoritarne tendencije tu i tamo vladaju.“\nNavodeći da zanemarivanje Balkana znači da taj region postaje neka vrsta šahovske table za sukob Rusije, Kine i Turske sa Zapadom, agencija piše da kancelarka Merkel uživa veliki ugled u regionu. „Vučić, koji svoju zemlju vodi sve više autokratski, obasipa kancelarku najvećim pohvalama. Drugi vodeći političari u regionu cijene njenu stručnost.“\nNo, kako ocjenjuje dpa, bilans Angele Merkel u regionu je „šaren“. Prije sedam godina pokrenula je Berlinski proces čiji su rezultati jedan regionalni forum za saradnju mladih i ukidanje rominga. Takođe, Berlin je „stopirao“ planove za podjelu Kosova lansirane 2018. godine.\n„Istovremeno Merkel na Balkanu zastupa politiku koja postavlja interese njemačke ekonomije i stabilnosti iznad demokratije i vladavine prava – ta mustra se može primetiti i u njenom uzdržanom odnosu prema Viktoru Orbanu, mađarskom grešniku prema pravnoj državi.“\n„Vučić, njen domaćin u ponedjeljak, u Srbiji vlada praktično bez opozicije. Kritičari kažu da njegove diplomate i obavještajci podržavaju srpske separatiste u Bosni i Hercegovini i Crnoj Gori. Prema Berlinu se pak nudi kao garant stabilnosti, koja tobože služi njemačkim interesima“, zaključuje dpa.\nDnevni list Handelsblat piše da je završetak kancelarkine ere „gorak“ za Zapadni Balkan jer tamošnje države „gube važnu podršku u Evropskoj uniji i sada im preti da još duže budu u čekaonici“.\n„Jer, Francuska se kao jedna od najmoćnijih zemalja EU protivi naprecima u pristupnom procesu i privlači sve više članica na svoju stranu. (…) Nejasno je da li će idućoj njemačkoj vladi uspjeti da, poput Merkel, izvrši uticaj na francuskog predsjednika Macrona i druge zemlje EU koje često koriste pravo veta u pitanjima proširenja. Kada su kancelarski kandidati Armin Lashet (CDU) i Olaf Scholc (SPD) prošle srijede i ponedjeljka posjetili Macrona u Parizu, evropske integracije Balkana nisu bile među temama“, podsjeća list.\nHandelsblat zaključuje da bi integracija Zapadnog Balkana za EU bila od „centralnog geostrateškog interesa“. „Oklijevanje u prestonicama EU koriste druge svijetske sile poput Rusije, Kine i zemalja Arabijskog poluostrva kako bi pojačale uticaj u regionu i sejale skepsu prema EU.“\nPotpredsjednik vlade Bislimi: Ne isključujem mogućnost da je Srbija uništila svoje arhive